Boliviankir irnaqirinakax aski jubilación uka jikxatañatakiw mayisipki · Global Voices Aymarata\n(es) ukan jaqukipiri\tMaria Loustaunau\nJaqukipäw uñt'ayata/apkatata 17 Llamayu phaxsi 2013 10:12 GMT\nAka blog ullart'apxañäni Italiano, Español, Malagasy, русский, English\nBolivia markan sartasïwinakax utjaskakiwa, qhuyan irnaqirinaka (mineros), yatichirinaka (maestros), qullayasiñ utan irnaqirinaka, Jach’a yatintañ utan irnaqirinaka taqi khitinakati Central Obrera Boliviana uksan afilyatanaka ukanakaw unxtasipxi, jubilación uka irxataw mayipxi.\nAruskipäwinakax sapa kutiw suyt’ayasi, gobiernox COB ukasan representantinakaparux thakhi jist’antäwinak ukjamarak sartsïwinaks suyt’ayxañap mayi. Ukampirus policías ukan warminakapax unxtasiñamp manq’a mutuñar mantañ amtanipxarakiwa.\nPolicía ukat manifestantes ukanakan ch’axwthaptäwipax Twitter #ConflictosBo uksaw yatiyasïna. Thakhi jist’antäwinakax sarantaskakiwa, aruskipt’äwiw suyt’ataski.\nEl blogger y analista Raúl Prada jupax bloguero ukhamarak analista ukhamawa ukatx juapan Horizontes Nómadas sutin blogupanw qillqt’i:\nMaysatsti, ministro de economía Luis Arce arst’anwa «gobiernox Fondo Solidario ukax akat 30 mararux akat qhipar jubilados ukanakatakix utjaspa ukwa amti» sasina.\nRadio gubernamental uksan Patria Nueva, » mayni autoridad ukax qhanancht’i akham sasina COB ukax mä ‘decisión política’ ukwa thaqhi jubilaciones ukat maykpachaxa sasina, janiw askikiti akat qhipar jubilasirinakatakix uka jubilación ukar irxatañ mayiwix mä jan walt’äwispawa».\nBoris Bernal jupax blogupanw Centro de Estudios para el Desarrollo Laboral y Agrario (CEDLA) uksan mä anilisis luratw uñt’ayi:


Global Voices Aymarata · Akxata\nAkxata\tUraqpachan arsut arunaka (Global Voices) satak ukanx uraqpachan 500 qillqirina (bloggers) jaqukipirinakaw irnaqapxi, taqpach markanakat blogs, medios ciudadanos ukanakat yatiyäwinak uñt’ayasa, yaqhipachax uka medios internacionales uka yatiyäwinaktuqix janiw yatitakisa.\nGlobal Voices ukax líneatuqin kawkhachiqanakanti medios de comunicación yatiyirinakax jan jupanakats yatki ukanakar mayachthapisa, ch’amanchasa, uñt’ayañataki thaqhi. Taqiwjan ist’atayas sarantayañatakiw irnaqapxta. Amtanakasa (Proyectos)\nYaqhip pachax medios internacionales ingles arun yatiyirix uraqpachatx janiw yatiykiti, Global Voices ukax taqi kunas khuskhat sarantañap thaqhi. Jichhakiptayata 6 mara t'aqa phaxsi 2014 14:56 GMT\nUraqpachan yatiy 29 chinuqa phaxsi 2015AfganistánAfganistán markanx política lingüística ukax nayrïr chiqankiwa


1 Corintios 15 | Online Bible | New World Translation\nCriston jaktäwipa (1-11)\nJiwatat jaktaña utjatapatwa Diosar confiytanjja (12-19)\nCriston jiwatat jaktatapajj mä garantiawa (20-34)\nJañchi cuerpo, espíritu cuerpo (35-49)\nJan jiwir cuerpo, jan tukusir cuerpo (50-57)\n“Tatitur serviñansa walpun trabajipjjam” (58)\n15 Jilatanaka, kuna suma yatiyäwinaktï nayajj yatiyapksma ukanakatwa jichhajj amtayanipjjsma, ukanaksti jumanakajj katoqasipjjtawa, ukarjamarakiw saytʼatäsipktajja. 2 Nayajj yatiyapksma uka suma yatiyäwinaktï sum katjjasipjjätajja, salvasipjjätawa. Janitï sum katjjasipkätajja, inamay creyentekïpjjätawa. 3 Kunatï wali wakiskirïki uk katoqasaw jumanakar yatichapjjaraksma, ukasti akawa: Cristojja Qellqatanakarjamaw juchanakas layku jiwäna, 4 ukatjja imantatäjjarakïnwa. Jïsa, jupajj Qellqatanakarjamaw kimsïr urun jaktayatäjjäna,* 5 ukatjja Pedroruw* uñstäna, ukjjarojj tunka payani apostolonakaruw uñstarakïna. 6 Uka qhepatjja phesqa patakatsa jukʼampi jilatanakaruw uñstäna, jupanakat jilapartejj jiwasanakamp chikäsipkiwa, yaqhepasti jiwañanwa iktʼjjapjjaraki. 7 Ukjjarojj Santiagoruw uñstäna, ukatjja taqe apostolonakaruw uñstarakïna. 8 Taqe jupanakat qheparusti, nayarojj uñstarakitänwa, janïr horasäkipan nasit wawäkiristsa ukhama. 9 Nayajj apostolonak taypitjja jukʼamp jiskʼätwa, janirakiw apóstol satäñatakis walïkti, Diosan congregacionapar jan waltʼayañatak arknaqataj layku. 10 Nayajj Diosan wali khuyapayasiñapatwa* ukham serviskta. Diosan nayat wal khuyaptʼayasitapajj janiw inamayäkiti, jan ukasti mayni apostolonakat sipansa jukʼampiw nayajj trabajiwayta, ukampis janiw nayan pachpa chʼamajampejja, jan ukasti Diosan jachʼa khuyapayasiñapajj nayamp chikäskatap laykuw ukham trabajiwayta. 11 Nayasa jan ukajj mayni apostolonakasa ukhamwa yatiyapjjta, ukhamwa jumanakas creyipjjaraktajja. 12 Cristojj jiwatanak taypit jaktayatänwa sasin yatiystan ukhajja, ¿kunjamarak jumanakat yaqhepanakajj janiw jiwatat jaktañajj utjkiti sasin sapjjtasti? 13 Jiwatat jaktañatejj cheqpachapuni jan utjkchejja, janirakipï Cristos jaktayatäkäntejja.* 14 Cristotejj jan jaktayatäkchejja, cheqpachansa yatiyatasajj inamayakiwa, jumanakan Diosar confiyapjjatamas* inamayakirakiwa. 15 Janitejj jiwatanakajj cheqpachapuni jaktayatäpkchini ukhajja, janirakipï Diosajj Cristor jaktaykäntejja, ukhamajj jiwasatï Diosaw Cristor jaktayäna sissnajja, Dios contras kʼarinak* parlksna ukamp sasispawa. 16 Jiwatanakatejj jan jaktayatäpkchinejja, janirakipï Cristojj jaktayatäkäntejja. 17 Cristotejj jan jaktayatäkchïnjja, jumanakan Diosar confiyapjjatamajj* inamayakiwa, juchararäsipkaktawa. 18 Khitinakatï Criston discipulonakapjam jiwañan iktʼjjapjje ukanakajja, jan mayampitakiw chhaqtawayjjapjje. 19 Jiwasatejj aka vidanaki Cristor suyaskstanjja, yaqha jaqenakat sipansa jukʼampi sintkañätanwa. 20 Ukampis Cristojj jiwatanak taypit jaktayatäjjewa, jupajj khitinakatï jiwañan iktʼjjapjje ukanakat nayrïr achuwa. 21 Niyakejjay jiwañajj mä jaqe taypi utjchejja, jiwatat jaktañajj mä jaqe taypirakiw utji. 22 Kunjamtï taqenis Adán kawsajj jiwarasipkejja, ukhamarakiw taqenis Cristo taypi jaktayatäpjjani. 23 Sapa mayniw horasapar jaktani: Cristow nayrïr achojja, ukjjarusti khitinakatï Cristonkapki ukanakaw jaktanipjjani, jupajj kuttʼankani uka tiempona.* 24 Ukjjarusti tukuyanjja, jupajj Dios Awkiparuw Reino* katuyjjani. Kunapachatï jupajj taqe gobiernonakaru, taqe munañaninakaru, chʼamaninakaru qʼal tukj-jjani ukapachaw ukajj pasani. 25 Cristojj reyjam apnaqañapawa, Diosajj taqe enemigonakaparu kayunakapampi takjjataykani ukapachkama. 26 Jiwañasa, mä arunjja qhepïri enemigosa janiw utj-jjaniti. 27 Diosajj “taqe kunwa Criston kayunakapar katuyäna”. ‘Taqe kunwa katuyäna’ sasinjja, janiw sañ munkiti, taqe kun katuykäna uka Diosamppachasa jupar katuyaskaspa ukhamjja. 28 Diosajj taqe kunsa Yoqapar katuyjjani ukhajja, Yoqajja taqe kun katuykäna uka Awkiparuw katuyasjjarakini, ukhamat Diosajj taqeniru apnaqjjañapataki. 29 Maysa toqetjja, jiwañ amtampi bautisasirinakajj ¿kamachapjjanisa? Jiwatanakatejj jan jaktanipkchini* ukhajja, ¿kunataraki jupanakajj jiwañ amtampi bautisasipjjesti? 30 ¿Kunataraki jiwasajj taqe horasansa jakañ aptʼasirjam jaktansti? 31 Jilatanaka, nayajj sapüruw jiwañar saykatta, ukajj cheqäskapuniwa, kunjamtï nayajj Cristo Jesús Tatitusankapjjatam layku jachʼañchasktjja ukhama. 32 Nayatejj mayni jaqenakjama,* salvaje animalanakampi Éfeso markan nuwasstjja, ¿kuna walirak nayatakisti? Jiwatanakatejj jan jaktanipkchini* ukhajja, mayni jaqenakjamarakiy sapjjañäni: “Manqtʼasiñäni, umtʼasiñäni, qharürojj jiwjjchiñänejjaya” sasa. 33 Jan engañayasipjjamti. Jumanakatejj jan wali jaqenakampi chikachasipjjätajja, kuna suma luräwinaktï lurasipkta ukjja armasjjapjjätawa. 34 Kunatï cheqäki uk wali amuyumpi lurapjjam, jan juchanak lurapjjamti, yaqhepanakajj janiw Diosar uñtʼapkiti. Jumanakan phenqʼasipjjañamatakiw nayajj ukanak parlaskta. 35 Maynejj akham saspawa: “¿Kunjamsa jiwatanakajj jaktanipjjani?* ¿Kuna kasta cuerponis jiwatanakajj sartanipjjani?” sasa. 36 ¡Jan amuytʼasir jaqe! Kuntï jumajj phawkta* ukajj janiw jaktkaspati, janitejj nayraqat jiwkaspa ukhajja. 37 Jumajj phawkta* ukhajja, janiw mä jiltat ali* uchktati, jan ukasti jathakwa* phawtajja, trigöpasa jan ukajj yaqha jathäpasa. 38 Diosajj munañaparjamaw uka jatha* jiltayi, sapa jathasti jiltasajj janiw pachpa jathäjjeti. 39 Janiw taqe cuerponakajj mä kikpäkiti, jaqen cuerpopajj yaqhawa, vacanakan cuerpopas yaqhawa, jamachʼinakan cuerpopas yaqhawa, chawllan cuerpopas yaqharakiwa. 40 Ukhamarakiw utji, alajjpachankiri cuerponakasa aka oraqenkir cuerponakasa. Ukampis alajjpachankir cuerponakan suma uñnaqapajj yaqhawa, aka oraqenkir cuerponakan suma uñnaqapas yaqharakiwa. 41 Intin qhanatapajj yaqhawa, phajjsin qhanatapas yaqharakiwa, warawaranakan kʼajatapas yaqharakiwa. Cheqpachansa sapa warawaran kʼajatapaw mayjajja. 42 Jiwatat jaktañampejj ukhamarakiwa. Tukusir cuerpow imantasi,* jan tukusir cuerpow sartaniraki. 43 Jan jachʼañchat cuerpow imantasi,* jachʼañchat cuerpow sartaniraki. Jan chʼamani cuerpow imantasi,* chʼamani cuerpow sartaniraki. 44 Jañchi cuerpow imantasi,* espíritu cuerpow sartaraki. Jañchi cuerpotejj utjchejja, espíritu cuerpojj utjarakiwa. 45 Qellqatanjja sarakiwa: “Nayrïr Adán chachajj jakkir jaqeruw* tuküna” sasa. Qhepïri Adanajj jakañ churir espirituruw tukurakïna. 46 Ukampis espiritojj janiw nayrïrïkiti, jan ukasti jañchiw nayrïrejja, espiritojj ukjjarüskiwa. 47 Nayrïr jaqejj oraqetawa, laqʼat luratarakiwa, payïri jaqejj alajjpachatawa. 48 Kunjamäkitejj laqʼat luratäki ukajja, ukhamäpjjarakiw laqʼat luratanakajja. Kunjamäkitejj alajjpachankirejja, ukhamäpjjarakiw alajjpachankirinakajja. 49 Kunjamatï jiwasajj laqʼat luratäki ukar uñtasitäktanjja, ukhamarakiw jiwasajj alajjpachankirïki ukar uñtasitäñäni. 50 Ukampis nayajj ak sañ munapjjsma, jilatanaka, jañchimpi wilampejj janiw Diosan Reinop* katoqkaspati, janirakiw tukusir cuerpojj jan tukusir cuerpo katoqkaspati. 51 Diosan imantat amtapatwa nayajj yatiyañ munapjjsma: janiw taqenejj jiwañan iktʼkañäniti, taqeniw cambiatäñäni, 52 qhep qhepa trompetajj tuktʼaskani uka tiemponwa, mayaki, mä chʼipjjtanaki taqenis cambiatäñäni. Kunapachatï trompetajj tuktʼaskani ukhajja, jiwatanakajj jan tukusir cuerponiw sartapjjani, jiwasas cambiatarakïñäniwa. 53 Tukusir cuerpojj jan tukusir cuerpor cambiatäñapawa, jiwir cuerpojj jan jiwir cuerpor cambiatäñaparakiwa. 54 Kunapachatï tukusir cuerpojj jan tukusir cuerpor cambiasjjani, jiwir cuerpos jan jiwir cuerpor cambiasjjani ukhajja, aka qellqat arunakaw phoqasini: “Jiwañajja wiñayatak manqʼantatawa”. 55 “Jiwaña, ¿kawkinkaraki atipjañamasti? Jiwaña, ¿kawkinkaraki venenomasti?”.* 56 Jiwaña utjayir venenojj* juchawa, juchan chʼamapasti Leyiwa.* 57 ¡Diosajj yuspäratäpan, jupaw Jesucristo Tatitus taypejj atipjañ churistu! 58 Ukhamajj munat jilatanaka, suma thurtʼatäpjjam, suma saytʼatäpjjarakim, Tatitur serviñansa walpun trabajipjjam. Jumanakajj yatipjjtawa, Tatitur servipjjatamajj janiw inamayäkiti.\n^ Griego arunjja, “sartayatäjjäna”.\n^ Variante: “khariptʼayasiñapatwa”.\n^ Griego arunjja, “sartayatäkäntejja”.\n^ Jan ukajja, “iyawsapjjatamas”.\n^ Griego arunjja, “sartanipkchini”.\n^ Ukajja, “Nayatejj jaqenakan amuyuparjama” sasaw jaqokipasirakispa.\n^ Griego arunjja, “jan sartanipkchini”.\n^ Griego arunjja, “sartanipjjani”.\n^ Variante: “yapuchkta”.\n^ Variante: “willintkta”.\n^ Griego arunjja, “cuerpo”.\n^ Variante: “semillakwa”.\n^ Variante: “semilla”.\n^ Griego arunjja, “phawantasi”.\n^ Jan ukajja, “almaruw”.\n^ Jan ukajja, “michʼisiñamasti”.\n^ Jan ukajja, “michʼejj”.\n^ Jan ukajja, “jucharojj Leyiw chʼam churi”.


Mayni chino yatiyaw yatiyiriw akax q’uma umaw sasin jawirat uma umantatayna ukatx walpunw k’umipxi · Global Voices Aymarata\n(es) ukan jaqukipiri\tJesica Miotti\nJaqukipäw uñt'ayata/apkatata 15 Lakan phaxsi 2017 15:52 GMT\nAka blog ullart'apxañäni Malagasy, Português, Español, русский, 日本語, English\nChino jilïr irpirir jaqkatat yatiyäw yatiyirinakax uka luräwinx chikanchasiwayapxiwa. Periódico cantonés Southern Metropolis Daily uka pachax chiqakw uñt’ayawayi, yatiyaw yatiyirix umax q’umawa ina sala umakiw sasinw umantatayna. Redes sociales aruskipawtuqix (HK01 de Hong Kong yatiyaw yatiri) qhanataw kims kuti umantatayna: nayrïrinx cámara ukaw unxtatayna; payirinx chiqakw uñacht’ayatayna; kimsirinx jamuqanak uñacht’ayañatakitaynawa.\nZhujiang jawirax China markan kimsïr jach’a jawirapawa. Perlas jawira uksanw jikxatasi, uksachiqanx industrializada ukhamawa janw wali samanamp aynacht’ayatawa. 2007 ukatx 2013 maranw jawir suma q’umachañatak amtapxäna, umax jan walt’ayatakiskiwa.\nIntar uksan yatiyirinakax mayni yatirinakamp mayakiw k’umipxäxana. Mä Weibo yatiyaw yatiyirin aruskipäwipanax walja jaqiw uma umantañax janiw profesional ukhamakit sasin sapxi:


México: ¿Sartasiwix nuwasiñ tuqitat jan ukax Gubierno tuqitacha? · Global Voices Aymarata\nJaqukipäw uñt'ayata/apkatata 28 Qasäwi phaxsi 2011 12:15 GMT\nAka blog ullart'apxañäni English, srpski, Français, Italiano, 繁體中文, 简体中文, Ελληνικά, Español\nPacha uru suxta llamayu phaxsi pä waranqa tunka mayani maranxa, waranqha markachir mixikanunak ukhamaraki yaqha markanakankiris Nueva York, Buenos Aires, Paris ukat Madrid uka markanakaxa mistsuwayaqpxatanaw unxtasiwinakaru jan nuwasiwi utjañapataki. Yaqhipax mayipxanwa Felipe Calderón markan jilir iiptirix jaytxañapa. Kunatix jupax janiw kuns lurawaykataynati yanqhachaña ukhamaraki wila wartawi uka tuqinakatxa, ukham sasaw yatiyapxi khaysa BBC tuqinxa.\nMarkachirinakan arsuwipanakax ratukirakiw taqi blogs uksanakan uñstawayana. Víctor Hernández ukan arsuwipax uñstawayiwa blog Michoacán en Resistencia sutinchatatuqina, kunatix jupax kusist'awayatanawa, pashp markachirinak sartasitapata jan yaqha jilir irnaqirinakan ch`amañchata.\nJavier Hernández Alpízar, blogutak Zapateando2, satak ukatakixa sawayatanawa Siciliaxa, jaqiw apanaqawayi jilir irnaqirinakaru ukhamaraki yanqhachir jaqinakarusa, ukat sartasiwinakac utjatapa.Ukatsti Hernadez Alpizar sawayarakitaynawa:\nJenaro Villamil bloguer ukahamarak yatiyir jilax tuka waraqa jaqiw Mixiku markanx unxtasipxi sasaw yatiyatana. Villamil uka jaqitakix qhanatanaw kunats uka unxtasiwixa ukaxa:\nYaqha tuqitx, administrador blog tuqix México Sí ukxatw arst'awayarakitayna, muspaña arunaka aka unxtawinakatxa, ukat qhanañchawayatanawa kunatix janiw guwirnu tuqitakiti jan ukasti nuwasiñ tuqitatapa aka unxtasiwinakax sasa:\nAkanx mä mayanakakiw unxtasir jaqinakan arsuwinakapax suxta llamayu phaxsinxa Mixiku markana. Kunatix janiw yatiskiti kunats unxtasiwipxi qhiti tuqisa ukat kunas lurasini. Ukhamarakiw wali kusawa yatiña kunjams markax mistsuni nayraqataru aka jan waliwitxa ukhamarakiw aka jutir maranxa yaqha prisidintiruw ajlliñaxani kunatix jaqinakaw amuyt'apxani partido poder ukar ajlliñs jan uksti pachpaskañapatakisa.


Dijaawa Wotunnöi: mä jisk’a uñjaw yekuana aru jach’anchayañataki · Global Voices Aymarata\nJaqukipäw uñt'ayata/apkatata 28 Anata phaxsi 2019 21:49 GMT\nAka blog ullart'apxañäni English, Malagasy, Ελληνικά, Français, русский, Esperanto , Italiano, 简体中文, عربي, Português, नेपाली, bahasa Indonesia, Español\nDijaawa Wotunnöi ukax intercultural ukat bilingüe ukan uñstäwipawa, yekuana markan saräwip siwsäwipaw uñtañatak waruqata, uka saräwix waranqa maraw jakatayna. Amazonas, Bolívar, Venezuela markan jikxatasi, 2011 maran jakthapiwiparjamax yekuana jupanakax 7997 ukhanïpxiwa.\nUNESCO uksat mä jach’a pank lurata uraqpachan chhaqtarjam arunaka, yekuana arux chhaqtirjamaskiwa. Maysatax yatichirinakax yekuana arux awkinakatx janiw anch ch’amanchapkit sasin yatiyi. Ukatax walja awk taykanakaw wawanakpar jach’a markar irpasxapxi ukhamat castellan aru ayatiqañapataki, jäll ukhamatw wawanakapax uka tayka arx chhaqhayxapxi.\nEstudio Creativo Creaser ukax Organización Indígena de la Cuenca del Caura Kuyujani ukat Humboldt Forum ukanakan ch’amancht’äwipampiw lurasiwayi. Nayrïr waruqäwix Humboldt Forum uksan waruqasiwayi, alemana de Berlín markana, willka kuti phaxsin 2017 marana.


Deuteronomio 1 - Holy Bible [Aymara Bible 1997] - (Deu 1)\nAca arunacwa Moisesajj parläna take Israel marcaru cunapachatejj jupanacajj wasarancasipcäna Jordán jawirat inti jalsu tokena, uqhamaraqui Arabá sat chekana, Suf sat uñcatasina, Parán, Tofel, Labán, Hazerot, uqhamarac Dizahab orakenac taypincquis uca chekana.\nHoreb kolluta Cades-barnea sat chekacamajja, tunca mayan urunac sarañäsquiwa, Seir kollun thaquipanjam sarasajja.\nCunapachatï pusi tunca maranac pasjjän ucqhajja, tunca mayan phajjsina mä uru sarakatarusti, Moisesajj take Israel marcaruw parläna take cuntï Tatitu Diosajj juparu ewjjawaycäna ucanaca.\nCunapachatï jupajj atipjatayna amorreonacan Sehón sat reyiparu, cawquïrinacatï jacapjjäna Hesbón orakena, uqhamaraqui Basán marcan Og sutini reyiparu, cawquïrinacatï jacapjjäna Astarot marcana, Edrei sat chekana.\nMoisesasti Jordán jawirat inti jalsu tokena, Moabitanacan orakepanwa aca ewjjanacjja Israel marcaru churäna:\n“Jiwasan Tatitu Diosasasti aca arunacwa Horeb sat kollun churistu: ‘Jumanacasti walja maranacaw aca kolluncjjapjjta.\nJichhasti take yänacam apthapisipjjam; sarapjjam amorreonacan kollunacaparu, uqhamaraqui take jupanacancquis uca orakenacarusa: Arabá sat chekaru, kollu orakenacaru, pampanacaru, Néguev sat chekaru, jach'a kota thiyan orakenacaru, cananeonacan orakeparu, Eufrates sat jach'a jawircama.\nNayaw take uca orakenac amparamarcam catuyapjjsma, jichhasti sarapjjamay uca orakenac catuntiri, cawquïrtï naya Diosajj juramentompi arsusina churta nayra awquinacamaru; Abrahamaru, Isaacaru, Jacoboru, uqhamarac wawanacaparusa’ sasa.\n“Qhaya urunacanjja nayasti jumanacarojj sapjjayäsmawa: ‘Naya sapasti janiw take jumanacar apnakapquirismati’ sasa.\n‘Jumanacan Tatitu Diosamasti walja wawanacwa churapjjtam, jichhasti jumanacajj wali jach'a marcäpjjtawa, alajjpach warawaranacjam jan jact'cayaraqui.\n¡Awquinacaman Tatitu Diosapay jumanacarojj warankan warankapa jiltaypan, ucatsti bendiciracpan cunjämtejj arsuwayapctam uqhamar phokhasa!\nUcat sipansa naya sapajj janiw puedcti jumanacan jan walt'añanacam uñjañjja, ni ch'ajjwanacam jaljañsa.\nUcatsti jichhajj ajllisipjjamay sapakat tributa amuyt'ani, ch'iqhi, sarnakañsa yatiri jakenaca, uqhamat nayan uchañajjataqui jumanacan jach'a jilïri jakenacamäpjjañapataqui’ sasa.\n“Ucatsti jumanacajj sapjjestawa: ‘Nanacataquejj waliquiwa cuntï lurañ muncta ucajja’ sasa.\n“Ucatsti sapakat tribunacatwa jumanacata amuyt'ani, sarnakañsa yatiri jakenacar ajllïyäta jumanacjjaru jilïri jaket utt'ayatäpjjañapataqui; yakheparusti waranka jakenac apnakañapataquiw uchäyäta, yakheparusti patac jakenac apnakañapataqui, mayninacarusti pheska tunca jakenaca, apnakañapataqui, mayninacarusti tunca jakenac apnakañapataquiraqui. Uqhamaraqui sapakat tributaquisa kellkerinaca.\nUca quipcaraquiwa juezanacarus aca ewjjanac churayäta: ‘Takeniruraqui sum uñjapjjam, sapakat mayniruraqui suma cheka cancañampi uñjapjjam, marca masi jakenacamaru uqhamarac yakha marcat jutir jakenacarusa;\ncunapachatï jumanacajj juchanacap uñjapcäta ucqhajj jan maynitsa arjjatasipjjamti, jan ucajj pobre jakerusa, kamir jakerusa ucqhapura uñjapjjam jan ajjsarasaw uñjapjjäta, juchañchañasti Diosanquiwa. Ucatsti cawquïri ch'ajjwatï jumanacatac ch'amäni ucjja nayaruw pasayanipjjetäta, nayaw ucanac uñjä’ sasa.\n“Qhaya urunacansti nayajj walja ewjjanacwa churapjjayäsma, cuntejj lurapjjañamäcän ucanacata.\n“Horeb chekat mistuntan ucqhatsti, amorreonacan kollup tokeruw sarapjjayätan, uqhamat Tatitun ewjjanacapar ist'asina. Ucatsti muytapjjaractanwa uca jach'a ajjsarcañ wasara uñjapctas uca, Cades-barnea chekar puriñcama.\nUca chekanwa nayajj sapjjsma: ‘Niyaw purinjjtan amorreonacan kollunacaparu, cawquïrtï Diosajj churquistu ucaru.\nJumanacan Tatitu Diosamaw aca orakenac churapjjtam, jichhasti mantapjjamay ucatsti utjantasipjjam, cunjämtï awquinacaman Diosapajj sapctam uqhama. Jan ajjsarapjjamti janirac ch'amanacamsa jiwt'ayasipjjamti’ sasa.\nUcatsti take jumanacaw nayaru jutapjjesta: ‘Walïspawa cawquïrinacas jiwasanacat nayrakat sarapjjaspa, ucat cuttanisin yatiyapjjestaspa, cawquïri thaquinjamsa sarsna uqhamarac cawquïri marcarus mantañäni ucanaca’ sasa.\n“Cuntï jumanacajj sapjjesta ucanacajj nayataquejj waliquïnwa, ucatwa nayajj jumanacat tunca payan jakenac ajllïyäta, sapa tribut mayni.\nCawquïrinacatï kollunac tokeru sarapjjäna, Escol vallenacaru purisajja take uca chekanacwa muytapjjäna.\nUcatsti uca oraken achunacapwa jupanacajj jiwasar uñacht'ayañatac apanipjjäna aqham sasa: ‘Wali sumawa cawquïri oraktï Diosajj churquistu ucajj’ sasa.\nUcampis jumanacajj janiw sarañ munapcäyätati, jan ucasti jumanacajj Diosan arsutaparojj janiw ist'apcäyätati.\nUcatsti carpanacamanjja maysat parlaquipasipjjäyätajja: ‘Diosasti janiw jiwasarojj munquistuti, Egipto marcatjja irpsunistuw amorreonacar catuyañataqui uqhamat jiwasanacar k'al tucjañapataqui.\nJichhasti ¿cawqharurac sarañäni? Jiwasan jilanacasasti sapjjewa wali ch'amani jach'a tansa jakenac utjatapa, uqhamaraqui jach'a perkanacani marcanaca utjatapa, Anac jaken yokanacapas ucancatapa. Take ucanacaw jiwasarojj wal ajjsarayapjjestu’ sasa.\n“Ucatsti nayajj jumanacarojj sapjjsmawa: ‘Jan ajjsarapjjamti, janirac sustjasipjjamsa.\nJumanacan Tatitu Diosamaw jumanacan nayräjjam sarasqui, ucatsti jumanacat arjjatasaw nuwasini, cunjämtï Egipto marcan lurir uñjapjjta uqhama.\nUqhamaraquiw uñjapjjtajja cuntï wasaran lurcän ucsa. Jumanacan Diosamaw irpanipjjtam cawqha thaquinjamtï jutapjjta ucansa aca chekar puriniñcama, cunjämas mä awquejj wawapar irpi uqhama’ sasa.\nUcampis jumanacajj janiw Diosarojj take chuymampi iyawsapcäyätati,\ncawquïritï jumanacan nayranacam sarcäna cawqharutï puripjjañamäcän uca thakeri, arumasti ninampi thaqui khant'ayasa, jumanacan sarapjjañamataqui, urusti mä kenayampiraqui thac uñacht'ayasa.\n“Cunapachatejj Tatitojj jumanacan parlarasipjjatam ist'än ucapachasti colerasïnwa, ucatsti aqham sasaw juramentompi arsuraquïna:\n‘Aca ñankha jakenacatjja janiw maynis, cuna oraktï awquinacapar churañataqui arscayät ucarojj mantcaniti,\nJefone jaken Caleb yokapaquiw mantanejja, jupampi wawanacapampiruw cawqharutejj tact'apcani uca orakenacjja churä, Tatitur take chuymampi arcapjjatap laycu’ sasa.\n“Ucatsti jumanacan jucham laycojj Diosas nayataquejj colerasiwa, ucatsti saraquituwa: ‘Janiw jumas uca orakerojj mantcätati.\nJuma lantisti Josué yanapirimaw mantani, cawquïritï Nun chachan yokapäqui uca. Jichhasti jumajj juparojj ch'amañcht'am, jupaw uca orakenac Israel marcarojj churjjani, uca laycu.\nJumanacasti sapjjayätawa: Uñisirinacasajj inas warminacassa, uqhamarac wawanacassa aparchistani sasa, ucampis uca wawanacaw, cawquïrinacatï jan amuyanïpqui uca wawanacaw uca orakenacarojj mantapjjani, nayaw uca orakenac jupanacar churä.\n¡Ucampis jumanacajj wasarar cuttapjjam, uqhamaraqui Mar Rojo kota toker sarapjjam!’ sasa.\n“Ucatsti jumanacajj nayarojj sapjjestawa: ‘Jach'a juchwa lurapjjta Dios contrajja, ucampis jichhajj sarañäni ucatsti nuwasiñäni cunjämtï Diosajj ewjjawayquistu uqhama’ sasa. Ucatsti sapa mayniraquiw armanacam aptasipjjta, kollur maqhatañajj janis ch'amäcaspa uqhama.\nUcampis Diosajj nayarojj saraquitänwa: ‘Jupanacarojj saraquim: Jan jumanacajj nuwasir sarapjjamti, uñisirinacamampi jan atipjayasiñataqui, nayasti janiw jumanac chicäcti’ sasa.\n“Nayasti jumanacarojj parlapjjäyäsmawa, ucampisa jumanacajj janiwa nayarojj ist'apquistati, jan ucasti jumanacajj Dios contraw sartapjjta uqhamaraquiw uca kollurojj jach'a jach'a tucusa maqhatawayapjjäyätajja.\nUcatsti uca kollunacan jaquir amorreonacajj jumanacampi nuwasiriw mistunipjjäna, ucatsti wayronkonacjama alisinipjjäyätamjja Seir chekan atipjasina Horma sat chekacama.\nCunapachatï jumanacajj cuttanjjapjjäyäta ucqhajj Dios nayrakatanwa jachapjjaracta, ucampis jupajj janiw ist'apcäyätamti jachatanacamarojja.\nUcatwa jumanacajj Cades sat chekaru kheparjjapjjäyätajja walja maranaca ucan jacañataqui.


Génesis 17 QA97 - Cunapachatejj Abramajj llätunc tunca - Bible Search\nCircuncisionajj Arust'äwiru mantäwita mä chimpuwa\n1Cunapachatejj Abramajj llätunc tunca llätuncani maranëjjan ucqhaw Tatitojj jupar uñstäna, ucatsti saraquïnwa:\n—Nayätwa take ch'amani Diosajja; jumasti nayan nayrakatajjanjja cheka asqui sarnakam, 2ucatsti nayajj jumampejj mä amtäwi lurä; wawanacamasti waljanipunïniwa.\n3Ucapachasti Abramajj orakeruw alt'äna ajanupajj oraker puriñcama, Diosasti ucchañcamajj parljjayascaquïnwa:\n4—Acaw jumampi mä suma amtäwiru mantatajjajja: Jumajj walja marcanacan awquipäyätawa, 5janiraquiw Abram satäjjätati. Jichhat ucsarusti Abraham satäjjätawa, walja marcanacan awquipa tucuyäma uca laycu. 6Wawanacamsti waljanirupuniw tucuyäjja; jumatsti reyinaca, uqhamarac marcanacaw mistuni. 7Cuna arust'äwtejj jumampi, uqhamarac acat kheparusa wawanacamampi lurcta ucajj acawa: Nayajj juman Diosamapunïyäwa, uqhamaraqui wawanacaman Diosapäyäwa, wiñayataqui. 8Canaán orakesti jumaru uqhamaraqui wawanacamaru churatäniwa, cawqhantejj jichhajj jaccta uca orake, ucasti mä herenciata wiñayataqui churatäniwa, nayaraquiw jupanacan Diosapäyäjja.\n9Uqhamarus Diosajj Abrahamarojj sascaquïnwa:\n—Ucampisa jumajja uqhamaraqui wawanacamasa nayan arust'äwejjarojj phokhapjjapunim. 10Acaw jumanacampi arust'äwiru mantatajjajja, uqhamarac wawanacaman uca arust'äwjja phokhañapapuniwa: Take chachaw jumanac taypinjja circuncidatäñapa. 11Jumanacasti chhojjorasiñanacaman lip'ichi janchinacapwa qharirasipjjäta, ucawa mä chimpüni cuna arust'äwirutejj jumanacampi nayampi mantapctan ucatjja. 12Jichhat ucsarojja take yokall wawaw circuncidatäñapa, nacitapat quimsakallko ururu, uqhamarac utaman nasqui kollkempi jaya jaket alascta ucan wawapasa. 13Maynisa, maynisa circuncidatäñapapuniwa. Uqhamaw nayan arust'äwejjajj jumanacan janchiman mä chimpüniwa, wiñayataqui mä arust'äwiscapas uqhama. 14Ucampisa qhititejj jan circuncidatäcani ucasti jumanac taypitjja apsutäjjañapawa, jan nayan arust'äwejjaru ist'atap laycu.\n15Diosasti Abrahamarojj saraquïnwa:\n—Sarai warmimajj janiw uqham sutinïcjjaniti. Jichhat ucsarojj Sara satäjjaniwa. 16Nayaw juparojj bendiciraquï, jupa toksti mä wawa churaraquïma. Jïsa, bendicïwa. Jupasti walja marcanacan taycapäniwa, wawanacapasti marcanacapan reyinacaparaquïniwa.\n17Abrahamasti oraker p'ekep puriyañcamaw alt'asïna, larusiraquïnwa, aqham sasa: “¿Patac maran jakesti wawaniraquïspati? ¿Sarasti llätunc tunca maranirusti wawaniraquïspati?” sasa. 18Ucatsti Diosarojj saraquïnwa:\n—¡Anchatï Ismael wawajj bendicionamampi jacaspa! —sasa.\n—Sara warmimajj mä wawa wawacharapïtam sismawa. Jumasti Isaac sasaw sutichäta, jupampiw arust'äwejj-jja suma sayt'ayä, wawanacapampisti wiñayataquiw arust'äwejj-jja utjayaraquï. 20Ismael toketsti ist'aracsmawa, juparojj bendiciraquïwa wawanacapsa waljaniruw tucuyaraquï. Ismaelasti tunca payani jach'a jilïrinacan awquipäniwa, juparusti mä jach'a marcwa tucuyaraquï. 21Ucampisa arust'äwejj-jja Isaacampiquiw utjayäjja, cawquïri wawtejj jichhajj Sarajj wawacharapcätam acat mä mararojja, ucampi.\n22Cunapachatejj Diosajj Abrahamampi parlañ tucuyjjän ucqhajj uca chekatjja sarjjänwa. 23Ucürpacharaquiw Abrahamajj Ismael wawaparojj circuncidäna, uqhamarac kawkha sirvirinacapatejj utapan nascatayna ucanacarusa, uqhamarac cawquïri jakenactejj kollkempi alascatayna ucanacarusa circuncidaraquïnwa. Take jakenaca utapan jacapcäna, uqhamarac sirvipcäna ucanacasa circuncidataraquïnwa, cunjämtejj Diosajj siscatayna uqhamarjama. 24-25Abrahamasti llätunc tunca llätuncani maranïnwa, Ismaelasti tunca quimsani maraniraqui, cunapachatejj chhojjorasiñapan janchipajj qharekatacän ucapachajja. 26Abrahamasa, uqhamarac Ismael wawapasa ucürpacharaquiw circuncidasjjapjjänjja, 27utapan utjir take jakenacampi, utapan nacit sirvirinacampi, kollkempi alat jaya jakenacampi cuna. Takpachaniw circuncidatäpjjänjja.


Génesis 13 QA97 - Cunapachatejj Abramajj Egiptot Sarai - Bible Search\nAbramampi, Lot sobrinopampejj jaljtapjjewa\n1Cunapachatejj Abramajj Egiptot Sarai warmipampi, uqhamarac take yänacapampi mistuwayjjän ucqhajj Néguev tokeruw cuttanjjäna. Lot sobrinopasti jupa chicaraquiw saräna. 2Abramajj wali kamirïnwa, jupansti utjänwa kori, kollke, uqhamarac walja uywanaca. 3Néguev toketsti juc'at juc'atwa cuttanjjäna, Betel marcar puriniñcama, ucatsti cawqharutejj nayrakatajj carpa sayt'ayascatayna uca chekaruw cuttawayjjäna, Betel uqhamarac Hai sisquejj uca marcanac taypiru. 4Uca chekanwa nayrajj mä altar luraraquitayna, ucanwa Tatitun sutiparu art'asiraquïna.\n5Lot sobrinopasti, Abram tíopjama wali kamiriraquiquïnwa, walja jakenacaraquiw carpancapjjänjja; 6ucampis cawqhancapcäntejj uca orakejj pisïnwa uca walja uywanacataquejja. Janiw juntu jacañjja puedcjjapjjänti. 7Abraman uywap awatirinacasti, Lot sobrinopan awatirinacampiw jan walt'cjjapjjänti. Uqhamarusa uca tiemponjja cananeo jakenacasa, ferezeo jakenacasa ucsa tokenacanjja jacasipcaraquïnwa. 8Uqhamasti Abramajj mä urojj Lot sobrinoparojj sänwa: “Jumampi nayampejj familiatanwa, uqhamasti janiw walïquiti jiwasa taypin jan walt'añanaca utjañapajja, uqhamaraqui awatirinacasan ch'ajjwascañanacapasa. 9Acajj orakejja ajllisiñamataqui. Nayatjja sarakjjeta. Jumatejj amstaru sarätajja, nayajj aynacharuw sarjjä; ucampisa, jumatejj aynacharu sarjjätajja, nayajj amstaruw sarjjaraquï” sasa.\n10Lot chachasti take Jordán jawira tokenquir vallenacwa uñatatäna, Zoar sisqui uca jisc'a marcacama, uca vallesti wali umanïnwa, mä jardinjamaraquïnwa. Egiptor uñtasitjamaraquïnwa. (Ucasti uqhamänwa janïra Tatitojj Sodoma, uqhamarac Gomorra sat marcanac t'unjcän ucapacha). 11Lot chachasti take uca Jordán tokenquir vallenacwa ajllisïna, cawqhanccäntejj ucatjja inti jalsu tokeruw sarawayjjaraquïna. Uqhamwa Abramampi Lot sobrinopampejj jaljtjjapjjäna. 12Abramasti Canaán orakeruw kheparjjäna, Lot chachasti valle tokenquir marcanacar jaquiriw sarjjaraquïna, Sodoma marca jac'aru, 13cawqhantejj jakenacajj jan walïpjjäna, uqhamarac Tatitu contras sinti jach'a juchanaca lurapjjaraquïna.\n14Lot chachan sarjjatapatsti, Tatitojj Abramarojj sänwa: “Cawqhanctatejj ucqhat wali uñatatam amstaru, aynacharu, inti jalsu tokeru, inti jalanta tokeru; 15nayaw take uñjctas uca orake jumar churäma, wiñayataquiw jumancani, uqhamarac wawanacamancaraquinisa. 16Nayaw jupanacarojj waljani tucuyä orake lak'ar uñtata. Cunjämatejj lak'anacajj jan jact'atäcaspajja, uqhamaraquiw wawanacamajj jan jact'cayäni. 17¡Sartasim, ucatsti ucsaru acsaru uñatatas sararaquim, nayaw jumar aca orake churäma!” sasa.\n18Uqhamwa Abramajj carpapa apthapisiwayjjäna, ucatsti Mamre sat sutini mä jaken encinas kokanacani ch'umiparu jaquiriw sarjjäna, Hebrón marca jac'aru. Ucanwa Tatitun sutiparu mä altar sayt'ayaraquïna.


Mä jisk’a amuy imt’atajax jichhax katjatawa · Global Voices Aymarata\nMä jisk’a amuy imt’atajax jichhax katjatawa\n(es) ukan jaqukipiri\tIndira Cornelio\nJaqukipäw uñt'ayata/apkatata 30 Lapaka phaxsi 2014 2:02 GMT\nAka blog ullart'apxañäni Español, Malagasy, English\nViernes urux kimsaqallqukipanx jayp’u tuqirux irnaqir masinakax irnaqawit Mexico markanx mistasipkanwa.\nSA: – Nayax janiw suykirist utar sarañataki, nayraqatax jariqasiwayaña ukat mä umañ utar saraña mä ch’uch’u jaxu um umantir saraña.\nIC: – Nanax janiw suykirist utar sarañataki, nayraqatax ikiñ isimp uchantasi ukat tama arunak Global Voicestuqitak jaqukipaxa:D\nJichhakiw mä aru imt’atax mä wila masijarux awistxa, Global Voicestuqin arunak jaqukipañax mä q’iqi qhanatatayasiñakaspas ukhamawa, sapa laph qillqat jaqukipk ukax mä markarus sarkirist ukhamawa ukatsti mä junt’u uma mä machaq blogger jupamp umanktans ukhamawa, ukhamarakiw kunanakas yaqha chiqanakanx pasask ukanakx yatiraktana. Lingua_Global Voices utjiw mä lirawi khitinakatix español arunakat arusipkix sawayawa: janiw yatkti, nayax kuns yatkti.\nGlobal Voices ukarux nayax chikachastwa pä waranq tunka mayan marana, kunapachatix mä masiw nayarux proyectotuqitx yatiyt’itu, janiw nayax kunapachas pachaskti akham yanapt’awimpixa, nayax ukhatpach yanapt’añ munayatxa, nayax chikatax katjtwa ukat Global Voices ukarux wal munawaytha!<3\nBlog comunidad Global Voicesax chikancht’asirinakatakiwa, jupanakax k’uchisiwinaka, jupanakan jakäwinakapat uñt’ayapxi. Ukhamarak iwasan yanapaw irnaqäwisat amuyt’añatakiwa, jiwaspur amuyunak maynit maynikam amuyt’añataki. • [Error: %Context_listing_link% doesn't exist]


“Amparanakam aytam! Akax mä lunthatasiñawa!”: España-n Unxtasïwinakax utjaskakiwa · Global Voices Aymarata\n“Amparanakam aytam! Akax mä lunthatasiñawa!”: España-n Unxtasïwinakax utjaskakiwa\tUñt'ayata/apkatata 8 anata phaxsi 2013 19:25 GMT\nAk uñt'ayama: Aka qilqt’atax wali aski yatiyäwiwa, Europa-x Crisis-ankiwa.\nAka siman tukusix Nayrïr Ministru Mariano Rajoy-ax lunthatasiw sapxatapat Madrinleño-nakax thakhinakar mistsuwäpxi. Illap urun ‘El País’ piryurikux ‘libros de contabilidad’ ukan jamuqanakap uñicht’ayäna, kawkirintï Rajoy-amp yaqha Partiru Pupular-ankirinakampix qulqs katuqapkasp ukjamaw uñstapxi (#lospapelesdebarcenas). Unxtasïwinakax Partirun utap anqäxan apasiwayapxäna, ukat siman tukuspacharakïnwa.\nPhaxsi urun ‘Partido Socialista de España-x’ Rajoy-an jaytxañap mayïna. Rajoy-ax mayïwinakax “k’arikamakiw” sasaw sawayäna, ukat janiw kuna paylläws katuqkti sarakiwa. Jupax taqi mayïwinakaruw janiw säna, ukat ‘país’ uñt’añatakix partirujax wali kusaw sarakiwa.\nAkjan qilqt’irin apst’at jamuqanakax waljaw utji.\nAk uñt'ayama: twitter facebook reddit googleplusEmail Imprimiñataki QillqiriElias Quispe Chura\nJichha Europa Occidental Histuryanaka 4 simanaw makiptxiGreciaGreciatuqinx jan walt’äwinakaw griegos markachirinakar isla turca yuriw markanakapar kutt’ayxi\nCitizen MediaGovernanceHuman RightsPolíticaProtestaÚltimas Noticias


Magisterio Urbano uksankir yatichirinakax unxtasiwinakamp phuqhañ wakichapxi. | Radio San Gabriel\nMagisterio Urbano uksankir yatichirinakax unxtasiwinakamp phuqhañ wakichapxi.\nAka jutir urunakanx\nAka markasanx pä tama yatichirinakaw utji. Mayax ayllunakan ukhamaraki suyunakan yatichapxi ukatsti mayax jach’a markanakanrakwa yatichawinakamp chikañchasipxi. Ukampis jichhax khitinakatix jach’a markanakan yatichapki jupanakax walja mayiwinakaniptwa sawayapxiwa, ukhamakipanx nanakax uka mayiwinak phuqhayañ amtapjaxa sasinaw arsusiwayapxi.\nUka mayiwinak taypinx jupanakax irpirinakap tuqix qhananchapxiw aknirinakatapa: aka maranx jilpach payllawinakapar irxatatañapa, yaqhasti janiw sapxatapa ukax munkiri jan munkiri jubilación uka katuqaña ukhamarakiw yaqha mayiwinakas nanakanx utji ukanakax jay satañapaw sasinaw arsuwayapxi. Uka mayiwinakampix jichhax jutiri ururux (viernes) unxtasipxawa sasinaw yatiyawayapxi.


Josué 22 - Holy Bible [Aymara Bible 1997] - (Jos 22)\nUcatsti Josué chachajj Rubén, Gad, uqhamaraqui chicat Manasés tribunacaruw jawsäna,\njupanacarusti aqham sänwa: “Jumanacajj take cunanactï Tatitun sirviripa Moisesajj sawayapctam take ucanac phokhapjjtajja, uqhamaraquiwa nayarus ist'apjjaraquista.\nJichhürcamajja take aca tiemponacansa janipuniw jilanacamarojj jaytanucupctati, ucatsti take iyawsañ chuymampiraquiw jumanacan Tatitu Diosaman camachi arunacapsa phokhapjjtajja.\nDiosajj arunacapjja phokhewa, uqhamaraquiwa jilanacamas samaraña jicjjatapjjaraqui. Jichhajj cutjjapjjam utanacamaru, orakenacamarusa, cawquïrtï Diosan sirviripa Moisesajj churapjjtam Jordán jawirat inti jalsu tokeru.\nNayasti jumanacatjja aca mayipjjsma, ucasti jumanacajj take iyawsañ chuymampipuni Diosan camachiparu, leyiparusa phokhapjjam, cunjämtï Diosan sirvirip Moisesajj sapjjtam uqhama; jumanacajj Tatitu Diosamarojj take chuymampi munapjjam, uqhamaraqui jupan cheka thaquiparjam sarnakapjjam, arunacapa phokhasina, take munasiñ chuymampiraqui, uqhamarac take jacañanacampi arcapjjam” sasa.\nUcanac arsusajj Josué chachajj jupanacarojj bendizjjänwa, uqhamaraquiw qhitanucjjäna, ucatsti jupanacajj utanacaparuw cutjjapjjäna.\nMaynïri chicat Manasés triburojj Moisesajj Basán chekanwa orakenac churjjatayna. Maynïri chicat Manasés triburojj Josué chachajj israelit jilanacapan orakenacap taypiruraquiw churäna, Jordán jawirat inti jalanta tokeru. Ucata Josué chachajj nayrïri tamarojja bendizjjäna, qhitanucjjaraquïna,\naqham sasa: “Jumanacasti orakenacamar cutjjapjjam take yänacamampi, uywanacamampi, uqhamarac kori, kollke, bronce, hierro, walja isinacampi. Ucsti jilanacamampi jaljasipjjam cuntejj uñisirinacamat aparanipcta ucanaca” sasa.\nUqhamaw Rubén, Gad, uqhamaraqui chicat Manasés tribunacajj, maynïri israelit jakenacat t'akaktawayjjapjjäna Silo sat chekana, Canaán orakena; ucat Galaad tokeru cuttañataqui, cawqharutï Diosajj Moisés toke orakenac churcän ucqharu.\nCunapachatejj Rubén, Gad, uqhamaraqui chicat Manasés tribunacajj Jordán jawir jac'aru puripjjän ucqhajj, jupanacajj mä jach'a altar jawir lacaru lurapjjäna, Canaán orakena.\nMaynïri israelit jakenacajj yatipjjänwa uca Rubén, Gad, uqhamaraqui chicat Manasés tribunacan mä altar luratanacapjja, Canaán orake korpana, Jordán jawir jac'ana, uca Israel orakena.\nUc ist'asinjja take Israel jakenacaw Silo sat chekan tantacht'asipjjäna jupanacampi nuwasir sarañataqui.\nUcatsti israelit jakenacajj Eleazar sacerdoten, Finees yokaparuw qhitapjjäna Galaad oraker sarañapataqui, cawqhantï jicjjatasipjjäna Rubén, Gad, uqhamaraqui chicat Manasés tribunacajj ucaru.\nJupampi chicasti tunca jach'a jilïri Israel jakenacaw sarapjjaraquïna, sapakat mayniraquiw familiapata, uqhamaraqui tribupat uñstapjjaraquïna.\nTake jupanacasti Galaad sat orakeruw sarapjjäna, cawqhantï Rubén, Gad, uqhamaraqui chicat Manasés tribunacajj ucancapcän ucaru, ucatsti sapjjänwa:\n—Nanacasti Diosan marcapan sutipjjaruw parlapjjsma. ¿Cunatsa jumanacajj Israel marcan Diosaparu ñankhachapjjta ucanac lurasajja? ¿Cunatsa Diosar apanucusina mä altar lurasisina Dios contra sayt'apjjta?\n¿Janit jumanacataquejj juc'aquïqui Peor sat chekan juchanaca lurctan ucajja, cawquïrittejj chuymasas jan jichhacam k'omachatäqui, uqhamaraqui walja jakenaca uca jucha laycu jiwarapjje Diosan marcapata ucanacasa?\n¿Cunat juc'ampsa munasipcacta, jichhajj jumanacas Tatitutjja saraktapjjañamataquejja? Jumanacatejj jichhüru Dios contra sayt'asipjjätajja, kharürojj Tatitojj Israel marcataquejj colerasiraquiniwa.\nCawquïri orakenactï jumanacaru churapjjtam ucanacatejj jan Diosatacjamäcchi ucajja Diosan orakepäquis ucaru jutapjjam, cawqhantï Diosampi Jiquisiñ Carpajj jicjjatasqui ucqharu, ucatsti nanacan orakenacajj taypin mä cheka catusipjjaraquim; Dios contra jan sayt'apjjamti, ni nanac contrasa, uca mä yakha altar lurasisina, Diosan altärap utjquipanjja.\nAmtasipjjaraquim Acán sat Zara chachan wawapajj jucha lurcän ucata. Jupasti cunatejj t'unjatäñapäcän Tatitur loktasina, ucanacwa catuntasïna; Acán chachan juchap laycojja Diosajj take Israel marcataquiw colerasïna, janiraquiw jupa sapaquis juchap laycojj jiwcänti —sasa.\nUcatwa Rubén, Gad, uqhamaraqui chicat Manasés tribunacajj Israel marcan qhitanita jakenacaparojj sapjjäna:\n—Diosanacansa Diosapa Tatituw nanacar yatipjjetu, aca altar lurapjjta ucajj janiw jupampi mayjt'asiñataquïquiti ni jupata sarakañataquïquisa; Diosaw yati, juparaquiw Israel marcarojj yatiyani, nanacan amtäwinacajjatejj Dios conträchi ucapachajja, jupajj nanacar jichhpach jiwarayapjjetpan.\nNanacatï aca altarjja Diosat jithektañataqui lurapjjsta, jan ucajj naqhantatäñatac uywanaca loktäwinaca churañataquïchi, granonacata ofrenda, uqhamarac sumancthapiñataqui loktäwinaca churañataquïchi ucajj, pachpa Tatitu nanacarojj luräwinacajjat wayt'apjjetpan.\nChekpachansa nanacajj aca altarjja lurapjjtwa khepürun jan jumanacan wawanacamajj nanacan wawanacajjaru sañapataqui: ‘Cuna lurañamas utji Israel marcan Diosapampejja,\nDiosaw Jordán jawir mä korpat uscuwayi Rubén, uqhamaraqui Gad tribunacäpcta ucanacata, janiw jumanacan cuna lurañamas Diosampejj utjquiti’ sasa. Uqhamatwa wawanacamajj lurapjjaspa wawanacajjan jan Diosaru ajjsarañapataqui.\nUcatwa nanacajj acan mä altar lurañaru uscusipjjta, janiw cunsa naqhantayañataqui uywanac Diosar loktañataquiti ni cuna sacrificionac churañataquisa,\njan ucasti mä suma amtasïwïñapataqui nanacampi, jumanacampi, uqhamarac khepat jutir wawanacataquisa, uqhamata jiwasajj mayaqui Diosar sirviñasataqui, juparu naqhantayañatac uywanac loktasa, jucha luräwinacat ofrenda loktasa, uqhamarac sumancthapiyiri loktäwinac loktasa. Uqhamasti janiraquiw wawanacamajj nanacan wawanacajjaru sapcaspati: ‘Janiw jumanacan cuna lurañamas utjquiti Diosampejj’ sasa.\nCawquïritï nanacaru, uqhamarac wawanacajjarusa uqham sapjjetaspa ucqhajj nanacasti jupanacarojj sapjjeristwa: ‘Uñtapjjam, awquinacajjasti aca mä altar Diosataqui lurapjjäna, Diosan altarap quipcaqui, ucasti janiwa naqhantayañataqui, uywanac loktañataquiti ni cuna wilañchanac loktañataquisa, jan ucasti mä suma amtasïwit sirviñapataquiwa jumanacampi, nanacampi’ sasa.\nDiosajj nanacar juchañchapjjetpan, jupa contra sayt'asiñ amtapjjsta ucajja, aca mä altar lurasina naqhantayañataqui uywanac loktañataqui, uqhamaraqui granonacat ofrenda loktañataquisa, jan ucajj cuna wilañchanac loktañataquisa, jiwasan Tatitu Diosasan altarap utjquipana, cawquïritï jupampi Jiquisiñ Carpa nayrajjancqui —sasa.\nCunapachatï Finees sat sacerdotesa, take Israel marcan jilïri jakenacapasa, uqhamarac sapa familian jilïri jakenacasa, uca Rubén, Gad, uqhamaraqui chicat Manasés tribun arunacap ist'apjjän ucqhajj —Waliquiw —sapjjänwa.\nUcatsti Finees sutini Eleazar sacerdoten wawapajj jupanacarojj sänwa: —Jichhasti yattanwa Diosajj jiwasanac taypincascatapa; jumanacajj janiraquiw Dios contras sayt'asiñ amtapcatätati, uqhamatwa jichhajj Diosan mutuyawipat nanacar khespiyapjjesta —sasa.\nUcanac pasipanjja Finees sacerdotejj uqhamaraqui jach'a jilïri Israel jakenacasa, Galaad chekatjja Canaán orakeruw cuttanjjapjjäna, cawqhancapcantï, israelitanacajj uca chekaru. Cunapachatejj jupanacajj yatiyapjjäna Canaán orakenquir israelita jakenacarojj mayni tribunacatjja,\nuca arunac ist'asajj Israel jakenacajj: “Waliquiw” sapjjänwa, ucatsti Diosaruw yupaychapjjäna, janiw cunsa parlcjjapjjänti uca Rubén, uqhamaraqui Gad tribunacatjja, marcanacapa ni orakenacapsa t'unjañ toketsa.\nRubén, uqhamaraqui Gad tribun wawanacapajj uca altararojj: “Amtasïwi” sasaw sutichapjjäna: “Aca altarajj jiwasaruw amtayistani, Diosajj mä sapa Diosätapa” sasa.


Jesusat parlir Evangelio libronakajj ¿cheqapuniti paspachäna?\nYatiyañataki | 2016 Núm. 2\n¿Kuna arutsa liytʼäta? Acholi Afrikáans Albanés Alemán Amárico Armenio Aucano Aymara Azerí Azerí (alfabeto cirílico) Bashkir Bassa (Camerún) Batako karo Batako toba Baulé Becol Bengalí Birmano Boulou Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Chol Cibemba Cingalés Citonga Congo Coreano Criollo de las Seychelles Criollo haitiano Criollo mauriciano Croata Dangme Danés Efik Endebele Endonga Endáu Enzema Eslovaco Esloveno Español Estonio Ewé Finlandés Fiyiano Fon Francés Ga Garífuna Georgiano Griego Groenlandés Guaraní Gujarati Gun Hausa Hebreo Hiligaynon Hindi Hiri motu Hmong (blanco) Holandés Húngaro Iban Ibanag Ibo Ilocano Indonesio Inglés Islandés Isoko Italiano Japonés Javanés Kabiye Kannada Kaonde Kayin sgaw Kazajo Kikamba Kikongo Kikuyu Kiluba Kimbundu Kiniaruanda Kirguís Kiribatiano Kirundi Kisi Kisonge Krío Kurdo Kurdo kurmanyí del Cáucaso Kwangalí Kwanyama Lamba Lhukonzo Lingala Lituano Luganda Lunda Luo Luvale Macedonio Macua Malayo Malayálam Malgache Maltés Mam Mambue-Lungu Maratí Maya Mazateco de Huautla Mixe del norte Mizo Moré Ndebele (Zimbabue) Ngäbere (o guaymí) Nias Noruego Nyaneka Nyungwe Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Oromo Osético Otetela Pangasinán Panjabí Papiamento (Aruba) Papiamento (Curazao) Persa Pidgin camerunés Pidgin de las islas Salomón Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Quichua de Imbabura Rarotongués Rumano Runyankore Ruso Samoano Sango Saramacano Sena Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sidama Silozi Sranangtongo Suajili Suati Sueco Swajili (Congo) Tagalo Tahitiano Tai Tamil Telugu Tetun Dili Tigriña Tivo Tojolabal Tok pisin Totonaco Tseltal Tshiluba Tsonga Tsotsil Tsuana Tumbuka Turco Tuvaluano Twi Tártaro Ucraniano Uhobo Umbundú Uruund Vendal Vietnamita Waray-Waray Wayuunaiki Xhosa Xitshwa Yao Yoruba Zandé Zapoteco (Istmo) Zulú Árabe Ñanya Ñemba\nNAYRÏR JANAN PʼEQEÑCHÄWIPA | ¿KUNATSA JESUSAJJ TʼAQHESIWAYI UKAT JIWAWAYI?\nKhä 33 maranjja Nazaretankir Jesusaruw jiwayapjjäna. Marka apnaqerinak contras saytʼaskaspa ukham kʼarintapjjäna, jawqʼjjapjjänwa ukat mä lawaruw chʼakkatapjjäna. Jupajj wali tʼaqhesiyataw jiwäna. Ukampis Diosaw jiwatat jaktayäna, 40 uru pasatatjja alajjpacharuw sarjjäna.\nUka sarnaqäwinakajj Mateo, Marcos, Lucas ukat Juan libronakan jikjjatasi. Ukasti Griego Arut Qollan Qellqatanakana, jan ukajj Machaq Testamento sasin uñtʼatarakiwa. Uka libronakan qhanañchaski ukanakajj ¿cheqapunit paspachäna? Uka jisktʼajj wali askiwa, uka toqet yatiñas wakisirakiwa. Ukanakatï jan paskchïna ukhajja, cristianonakan iyawsäwipajj inamayakïspawa, Paraison wiñay jakasiñatak suytʼäwi utjki ukas inamayakïspawa (1 Corintios 15:14). Ukampis cheqapun paschïna ukhajja, jaqenakatakejj mä suma suytʼäwiw utji. Ukhamajj kuntï Jesusat uka pusi libronakajj qhanañchki ukajj ¿cheqapunit pasäna?\nUKA TOQET KUNANAKAS YATISI\nWali uñtʼat kʼari cuentonakat sipansa uka pusi Evangelio libronakajj wali amuyumpi qellqatawa. Amuytʼañataki, walja markanakan sutipaw uñsti, ukanakat yaqhepajj jichhürunakansa utjaskakiwa. Ukatjja jaqenakatwa parlaraki, uka toqet parlir nayra qellqatanakanjja uka jaqenakan sutinakapas qhanañchasirakiwa (Lucas 3:1, 2, 23).\nKhä 100 ukat 200 jichha pacha maranakan jakir yaqhep qellqerinakajja, Jesusat qhanañchapjjarakiwa. * Evangelio libronakan Jesusar jiwayasitapat qhanañchki ukajj kunjamtï uka tiempon jakir romanonakajj jaqer jiwayapjjerïkäna ukampejj pachpakiwa. Ukhamarus kunjam qellqatäkitï ukasa wali qhana ukat kunanakatï paskäna ukarjama qellqatarakiwa, kunjamsa Jesusan arkirinakapajj pantjasipjjäna ukanakas qellqatarakiwa (Mateo 26:56; Lucas 22:24-26; Juan 18:10, 11). Taqe ukanakaw kunanakatï Jesusat Evangelio libronakan qellqaskäna ukajj cheqapunïtap qhanañchi.\n¿JESUSAJJ CHEQAPUNITI JAKTPACHÄNA?\nJesusan aka Oraqer jutatapsa, jiwatapsa waljaniw creyipjje, ukampis janiw yaqhepajj Jesusan jaktatap creyipkiti. Qalltanjja, Jesusan apostolonakapas janiw jaktatap yatisajj creyipkarakïnti (Lucas 24:11). Ukampis Jesusar walja cheqanakana, kunayman horasana uñjasajja, janiw apostolonakapasa ni arkirinakapas jupat pächasjjapjjänti. Mä kutejja, 500 jaqenakaw Jesusar uñjapjjäna (1 Corintios 15:6).\nJesusan arkirinakapajj katuntata, jiwayata uñjasirjamäpkchïnsa, jan ajjsartʼasaw Jesusan jaktäwipat yatiyapjjäna, Jesusar jiwayapkäna ukanakarus yatiyapjjarakïnwa (Hechos 4:1-3, 10, 19, 20; 5:27-32). ¿Kunatsa jan ajjsartʼasa yatiyapjjäna? Cheqas jupanakat waljanejja kuntï sapkäna ukjja creyipjjänwa. Jesusan jaktatapawa khä nayrïr maranakansa, jichha tiemponsa cristianonakan jukʼampi jiltañapatak yanaptʼawayi.\nMateo, Marcos, Lucas ukat Juan libronakan kunanakatï Jesusan jiwatapata ukhamarak jaktäwipata qellqatäki ukanakajja, cheqätapwa uñachtʼayistu. Jiwasatï uka libronak amuyumpi liyiñäni ukhajja cheqpachapuni pasatapwa amuyañäni. Ukhamarus kunatsa ukanakajj pasäna uk amuyañajja jan pächasiñatakiw yanaptʼistani. ¿Kunanakampis yanaptʼistaspa? Uka toqetjja jutïrinwa yatjjataskañäni.\n^ tʼaqa 7 Tácito chachajj niya 55 j.p. maranakanwa nasïna, “Cristojj Tiberio emperadorajj apnaqkäna ukhaw Poncio Pilato sat apnaqerimpi jiwayat uñjasïna. Cristo sat sutitwa [cristianonakajj] cristiano sas uñtʼatäjjapjjäna” sasaw jupajj qellqäna. Yaqhanakajj akanakawa: Suetonio (100 j.p.); Judea markankir Josefo (100 j.p.). Ukhamarak Bitinia marka apnaqer Plinio (200 j.p.) waynas Jesusat qellqarakïnwa.\nYaqha qellqatanakajj ¿kunatsa jukʼak qhanañchapjje?\nAka Oraqenkkasajja, Jesusajj yateqaskayaw sarnaqäna, ukhamajj ¿kunatsa jupjjat parliri qellqatanakajj jan utjkpacha? Pusi Evangelio libronakajja, niya 2.000 maranak nayraw qellqasïna. Ukhamajj janiw uka toqet parlir qellqatanakajj jichha tiempon utj-jjeti (1 Pedro 1:24, 25). Ukhamarusa Jesús contra saytʼirinakajj janiw jupat qellqapkpachänti, janiw Jesusar uñtʼapjjañapsa, ni confiyapjjañapsa munapkänti.\nJesusat akham sasaw Pedrojj qellqäna: “Kimsürutsti Diosajj juparojj jiwatat jaktayi, ukatwa Diosajj nanakar uñstayapjjetu. Janiw taqe jaqerut Jesusajj uñstkänjja, jan ukasti nanakarukiwa uñstapjjetu, khitinakarutejj Diosajj ajllipkitäna nayratpacha, qhanañchirinakäpjjañajjataki ukanakaru. Nanakaw manqʼapjjta, umapjjarakta jupampi, jiwatanak taypit jaktatap qhepatjja” sasa (Hechos 10:40, 41). ¿Kunatsa taqenir jan uñstkpachäna? Jesusan jaktatap istʼapkäna ukhajja, Jesús contra saytʼirinakajj amuktʼayañatakiw chʼamachasipjjäna sasaw Mateo qellqatajj qhanañchi (Mateo 28:11-15).\nUkhamajj ¿janit Jesusajj jaktanitap yatipjjañapa munkpachäna? Uka toqet Pedrojj akham sänwa: “Jesusaw khitapjjarakitu jaqenakar jupjjat yatiyiri, qhanañchiriraki: ‘Diosajj uka kikpa Jesusaruw taripirit uchi taqe jakirinakjjaru, ukhamarak jiwatanakjjarusa’” sasa. Jesusan cheqpach arkirinakapajja uka toqetwa yatiyapjjerïna, jichhürunakansa yatiyasipkakiwa (Hechos 10:42).\nNAYRÏR PAGINAN PʼEQEÑCHÄWIPA ¿Cheqapunit paspachäna?\nNAYRÏR PAGINAN PʼEQEÑCHÄWIPA ¿Kunatsa Jesusajj tʼaqhesiwayi ukat jiwawayi?\n¿Diosarojj santuarionti yupaychasiñapa?\nJaljanakaru jiskʼa tʼaqanakar ¿khitis Biblia jalanoqawayi?\nText Aka archivonakanwa qellqatanak apaqasma YATIYAÑATAKI 2016 Núm. 2 | ¿Kunatsa Jesusajj tʼaqhesiwayi ukat jiwawayi?\nAudio Aka archivonakanwa grabacionanak apaqasma YATIYAÑATAKI 2016 Núm. 2 | ¿Kunatsa Jesusajj tʼaqhesiwayi ukat jiwawayi?\n2016 Núm. 2 | ¿Kunatsa Jesusajj tʼaqhesiwayi ukat jiwawayi?\nYATIYAÑATAKI 2016 Núm. 2 | ¿Kunatsa Jesusajj tʼaqhesiwayi ukat jiwawayi?


Kunjams Fukushima uksan mä wila masix pusi mara uraq khathat makiptatapatx nayrar mistu · Global Voices Aymarata\nKunjams Fukushima uksan mä wila masix pusi mara uraq khathat makiptatapatx nayrar mistu\n(en) ukan jaqukipiri\tTakako Nose\nJaqukipäw uñt'ayata/apkatata 2 Llamayu phaxsi 2015 3:02 GMT\nAka blog ullart'apxañäni English, русский, Malagasy, 繁體中文, 简体中文, Español, 日本語\n«Tras el Tsunami de Haramachi, Minami-soma, Fukushima, Japón.» Fotografía cortesía del usuario de Flickr Jun Teramoto.\n11 uru llamayu phaxsitx khaysa Pacífico, Tohoku uksan 2011 maran uraq khathatix utjkan ukatw amatasi. Ukanx 20.000 jaqiw jiwat uñjasitayna, niya 230.000 jakiw yaqhachiqar sarxapxatayna.\nBloguero japonés,Takayoshi Saito markankirix kunjams sullka kullakapan wila masipar aynacht'ayatyn ukxat qillqt'i. Jupanakax planta nuclear de Fukushima Daiichi uka jak'an jakasipxatayna, uksanw uka uraq khathatix jan walt'ayawayatayna.\nAka qillqata atamita ukhamarak mayamp uñacht’ayata aka Global Voices ukan qillqirin iyawsäwipampi.\n«kullakajax asentamiento de TEPCO uksan mä machaq uta utachatäna, Soma markax mä machaq chhijnuqaw luraski».\nSoma markaxa, prefectura de Fukushima ukhan ut’atawa, yuriw markajawa. Sullka kullakajamp ukhamarak wila masipampix planta nuclear de Fukushima Dai-ichi, Okuma marka jak’anaw jakapxäna. Chachapax mä empresa de seguridad Fukushima Daiichi ukan irnaqäna, ukax mä filial de TEPCO (Compañía Eléctrica de Tokio) ukhamarak jach'a utanakan mara sartäwipat ukhamarak luräwinakapat uñjirïnwa.\nPusi mara makipkipanxa, 11 achuqa pxsin 2011 maranxa, Fukushima Daiichin situacionapax wali t’aqhiskäwiw kiptxäna ukhamat janiw khitis seguridad de las instalaciones ukat llakiskxänti. ukat Okuma markatx sullka kullakajamp chachapamp ukhamarak mä maran imill wawapampix sarxañ amtxapxäna.\nNajax ukjax Tokionkaskatanwa, janiw saminkti kunawsatix kullakajar ukhamarak awkijar taykajar jawsañ yant’ankan jukhax jupanakxat walpun llakt’asinta, janiw kunjams nayan yanapt’añax utjkänti, ukhamat naya pachax akjam qillqatanak «!!!Ohhhhhhhh, USS Ronald Reagan uka purta awyunanakaw juti!!!» uñt'ayañankaskayatwa.\nMä kutikiw awkijamp taykajamp tilifunchiq parlt’tta, jupanakax Soma markankasipkänwa. sapxitunwa “utasax walikiskiwa. Sullka kullakamamp wila masipampix Tamura markar jittayataxiwa, Fukushima prefecturaru uksata. Kullakaman awkch’ipax Okumankiwa kunalaykutix nina jiwt’ayirjamaw yanapt’aski”.\nUka aruskipt’äwinx, TV uñch’ukiskatäna ukhamat nayax yatxatatäna zona de evacuación ukhax jithitatayatatanawa ukhat jichhax Tamura ukampachawa.\nUkhat janiw kullakajan ukhamarak wila masipan jakäwipat yatqhxatänti. Llakisxatanwa, kunakitix Tamura markarch jithiqtpachana, ukhamarus janiw jakäwipat yatkatänti. Internet uksan yatiyáwinak thaqtañakiw utxjitüna. Mä aruskipäwi pä tamat ukqhataw ullt’atäna – maynix sinti énfasis lurt’äna uka seguridad Fukushima Daiichi uksaruw maynirix wali muspakayanwa.\nNayax internet ukan thaqtaskatäna, katxatän kunakitix primeras provisiones de auxilio atawunakaw Soma markar purïna ukanak uñjayäta.\nJiwatanakax costankapxataynawa, ukax wali churt’atatänawa uka jach’a tsunamimpi. Japonan fuerzas de autodefensapax Somar purirakitaynaw ukhamarak labores de rescate uk qalltxapxatayna.\nUka paschpa pachanxa, taypinkïr kullakajax Urawa markan jakkäna, Saitama prefaturana (Tokio alasayana ) munasitapar mayitäna, palla pallanwa, alasayar mä k’añaskut sarañapatak sullka kullakasar thaqtaniñapataki. Jupar ukhamarak Wila masipar jikinipxatynawa yaqha evacuadonakamp chikt’ata khä Kita Ibaraki markan (justo en la costa entre Soma y Okuma).\nK’añaskurkamaw irpkatanipxatayna ukat Uruwa markar mayamp k’utt’ayxapxatayna. Imana nayax Internetchiq navegaskakitanwa. Uka situación de emergencianx Mä inamay jilakïtanwa.\nTaypinkïr kullakajax nayampiw chikancht'asinïna, ukat sarakitunwa mä pach estudio-apartamentox de Urawa compartiwa sullka kullakasamp ukhamarak Wila masipanp, ukhamat uka mä t’ili apartamenton pusi jaqinakaw jakapxani.\nNayax janiw mä jach’a yanapt’awinkatanti jupanakataki, ukat inas qull munapchini sasaw lup’t’ta. Ukat mä cajero automaticot del banco Mizuho qullq apsunta, ukax temporalmente fuera de lineakkataynawa kunakitixa sinti walxa jaqinakaw khuyapt’awinak churasipkatayna uka chijin jaqinakar yanapt’añataki.\nUrawatuqiw sarayäta, ukhamat kullakanakajar qullq churta. Urawa markax uka pachanx walpun lusa qhananakas jiwt'äna.\nKunawsatix jupanakar qullq churta, kullakajax “wali k’uchikipunitwa taqinpach walikiskatasata” sasin sarakïna, ukhxaruw jachxäna.\nUrawan Sullka kullakajamp ukhamarak wila masipamp janir k’utt’ankas Somar mä paxsimpiw qhipartanipxatayna, ukatx mä utanw qhiprtapxatayna.\nAnpanmankir anatañw suwrinajatak apta , ukampirus janiw chuymap jarjañ atkayati.\nKunawsatix mä mar qhipat Soma mark kut'kt ukhax kullakajan utap uñtta. K'ullut khithut utanwa.\nUkhat jichhakamax pusi maraw makipxi. Sullka kullakajan wila masipax TEPCO ukan ch'amanchataw qullqi imasïna, ukat ukampiw uta lurayasxäna.\nUkhat jichhakamax pusi maraw makipxi. sullka kullakajan wila masipax gracias a la indemnización recibida de TEPCO walxa qullkqiw imkatatayna, ukhamat Soman mä machaq uta utachxapxatayna.\nUka pachanx jaqa jisk’aw yuritäna, ukat jichhax pä wawanixapxiwa. Kullakajan Wila masipax sapxituwa walxa qullkiw katuqapta TEPCO uksat mä indemizacionjama kunalaykutix compañíyaw wawanakan ukhamarak kullakajan wilamasipan gastonakap paylli ukhamat mä retribución pusi jaqitak uñjaskäna.\nLarijax mä operación de cirugía láser ocular jan ukax laka ch'ak janq'uptayañ lurayasiñ munaskirjamäna. Mä situación económica desahogadan uñjasipxi. Zonanx wila masinakajax janiw aka TEPCO ukar uka TV yatiyäwinakjam sinti uñisipkiti .\nSoma markanx, machaq uta lurañ irnaqäwinakax qalltxiwa. uka construccionan diseñupax mä estilo de almacén tradicionalmente japonés sutichata “Kura-zukuri” uksatuq amuyt'atawa.\nNayrxa luräwinakax janiw tsunamimpix ñanqhachaskataynati ukat nayax jisk’yt’astwa utxpachat superávit de presupuesto utt’yañatak uka kunayman gastunakatak utxpachati.\nZona costera uñjir sararaktawa, ukkhanxa uka jisk’a localidadanx pensión utanakaw uñjirita, mä terremoto baldioruw kiptxi. Mä yaqhip altusanakax pachpak jatjtätaynawa. Soma markax algas marinas yapunakapat wali uñt’atäna ukampirus sinti lataw uka negocio reanudarñatak uñjasina.\nTaykajax Somanaw jaki. Mä kutix mä popular japonesa jaylliwiw isch’ukiskatäna Matsukawaura Ohashi Ondo sutinchata (Matsukawaura chakan thuqupa) iman k’iwiskatäna.\nTaykajax uka jaylliwix juparux janir uraq unxtawix Soma markanx purkanxa ukharuw amtt’ayitu sasinw si. Uka jaylliw jayllt’irix uka tsunami purkan uraq unxtkana ukhaw jiwxi.\nPusi maraw uka uraq khathatitx makiptxi.\nHabitantes de la localidad de Uda desfilando como parte del festival de caza del caballo salvaje de Soma. Hice esta fotografía tras el terremoto.\nNayrür phaxsiw Soma markar sarta, wila masijar yaqha chiqar sarxatajat yatiñataki. Askispaw yuriw markajar kut'irist ukaxa. Tatajarux janiw jutañ atkiti sasinw sista.Akax utamaw wawa sasinw situ».\nVolveré, incluso más a menudo, lo prometo.\nTakayoshi Saito (齊藤貴義) es el presidente de Sanbo Honbu, una importante compañía japonesa de desarrollo web. Saito ha trabajado con un gran número de importantes compañías japonesas de internet incluyendo a Livedoor, en donde lideró el desarrollo de Livedoor Reader. A Saito se le conoce comunmente en Internet por su cuenta en Twitter @miraihack.\n«After Tsunami at Haramachi, Minami-soma, Fukushima, Japan.» Photo courtesy Flickr user Jun Teramoto.\nJichha Japón Histuryanaka\nArte y Cultura 20 Sata qallta phaxsi 2018\nArte y Cultura 10 Jallu qallta phaxsi 2017\nKunjams mä jisk'a japonesa markaj trenes ukar unch'ukirinak utjayi\nCitizen Media 27 Llamayu phaxsi 2017


Uraq Khatati aka 1972ni Marana Nicaragua Markana · Global Voices Aymarata\nJaqukipäw uñt'ayata/apkatata 3 Anata phaxsi 2010 23:31 GMT\nAka blog ullart'apxañäni Español, বাংলা, 简体中文, 繁體中文, Malagasy, Ελληνικά, English\nKunawsatix uta tuqita mistsupxta uta qhipaxa tuqiru, uñjapxtwa alaxpachax wilaru tukutatapa ukhamaraki jiwq’ina tukhatatapa; jaqinakaxa mayacht’asiña qalltapxäna; waljaninakawa ikiñ isinisipkana ukjamaraki yaqhip wawanakax jachapxänwa axsarañatxa. Awkijax wali chiqa chiqaw situ: “uraq qhatatiw wawa, aka Managua Markasax tuqjatapachawa” ukaxa chiqänwa.\nWilamasixa mistsuwayänwa mä k’añaskuta achachilanakap uñjiri jupanax maysaxa aka marka tuqin jakasipxäna. Kunawsatix uka thakhinjam sarkasaxa, wali llakisiñanaka uka kallinakana aka Capital markanxa uñxapxäna.\nNayrir kutiwa mä uñañchawi imatjamakaspas ukjam uñjta, janq’umpita ch’iyarampitjama; jaqinakaxa maysata maysaru saranaqapxäna jan kawkharus sarañ yatisina uka kallinakana; yaqhipanakaxa wawanakapa tatanakapa thaqtasipxäna, katxasisina amparanakapampi utanaka lluxita taypinakana. Uñjañ atiyatwa kunjamsa jisk’a karitunanakatjamxa jiwatanak, usuchjatanakxa apasipxanxa taqi jaqinakaw achikt’asipxana “apapxit qullañ ut tuqiru” nanakaxa janiw kun lurañs atipkayätti.\nJaqinakax yanapt’añatak tantacht’asipxanwa umampi ikiñanakampi khitinakatix jan ukanipkana churañataki, ukjamaraki chhijllt’asipxanwa jiwatanakaru usuchhxatanakaru thaqhañataki. Homeruxa amuyarakinwa jan mä pallapallans kallinakan utxatapa, ukaxa jilxatayanwa pixtusiñaki.\nLunthatanakax willxtat juk’ucht’apxäna, lunthatasiñataki alxasiña yänaka jan ukjamaraki kuntix uñxapkana uka; janiw yatkayätti, uñxtwa mä q’añu jaqi jan isini mä telivisur q’ipt’ata, kallinakana ukat awkixax situ: ukax mä lunthataw sasina. Jisqt’wa ¿kunxamats yattaxa? Sasina, jupax situwa janiw khitis kunipans mä telivisurx qhispiyañx munkaspati akham urasanakanxa. Ukhax mä qalltanwa lunthatanakatakixa; uka lunthatanakax walwa “juk’ucht’apxanxa” yänakapxa. Kuna yänakampitixa yanapt’atakanxa ukanaks luthatanakax luthatxpxarakinwa aka uraq khathati Managua markanxa.\nHomeruxa tukt’ayiwa qillqt’atapxa mä chiqañchawimpi kunxamtix uraq khatatix tukxawayi aka 37n qhipax marana.\nNicaragua markax janiw waljan wawanakapak chhaqayasipkänti; capital markapampach chhaqhayasipxarakitayna, janiw mä p’iqiñchiri jaqis taypipa ukhamaraki jiwakiwipa kut’ayaña atkänti.


Biblian parlki uka guerranaka. Nayra tiempon guerranakajj Diosatak ¿walikïskänti?\nYatiyañataki | Noviembre 2015\n¿Kuna arutsa liytʼäta? Acholi Afrikáans Albanés Alemán Amárico Armenio Aymara Batako toba Baulé Birmano Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Chol Cibemba Cingalés Congo Coreano Criollo haitiano Croata Danés Efik Endebele Endonga Enzema Eslovaco Esloveno Español Estonio Ewé Finlandés Fiyiano Francés Ga Georgiano Griego Groenlandés Guaraní Hebreo Hiligaynon Hmong (blanco) Holandés Húngaro Iban Ibo Ilocano Indonesio Inglés Islandés Italiano Japonés Javanés Kaonde Kayin sgaw Kazajo Kikamba Kikongo Kikuyu Kiluba Kimbundu Kiniaruanda Kirguís Kiribatiano Kirundi Kisi Kisonge Krío Kwangalí Kwanyama Lamba Lhukonzo Lingala Lituano Luganda Luo Luvale Macedonio Malgache Maltés Mam Maya Mazateco de Huautla Mizo Moré Ndebele (Zimbabue) Ngäbere (o guaymí) Noruego Nyaneka Náhuatl (Guerrero) Náhuatl (Huasteca) Osético Otetela Papiamento (Aruba) Papiamento (Curazao) Pidgin camerunés Polaco Portugués de Brasil Quechua boliviano Quichua de Imbabura Rumano Runyankore Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sidama Silozi Sranangtongo Suajili Sueco Swajili (Congo) Tagalo Tahitiano Tai Tetun Dili Tigriña Tlapaneco Tojolabal Tok pisin Totonaco Tshiluba Tsonga Tsotsil Tsuana Tumbuka Turco Tuvaluano Twi Tártaro Ucraniano Umbundú Urdu Vendal Vietnamita Wayuunaiki Xhosa Yao Yoruba Zandé Zapoteco (Istmo) Zulú Árabe\nNAYRÏR JANAN PʼEQEÑCHÄWIPA | ¿KUNJAMSA DIOSAJJ GUERRANAK UÑJPACHA?\nNayra tiempon ¿kunjamsa Diosajj guerranak uñjäna?\nDiosan nayra Israel markapajja, wali munañani Egipto markampi tʼaqhesiyataw uñjasïna, ukatwa Diosarojj qhespiyañapatak wal mayisipjjäna (Éxodo 1:13, 14). Walja maranakaw israelitanakajj Egipto markat qhespiyatäñ suyapjjäna. Qhepatjja, Diosajj qhespiyänwa (Éxodo 3:7-10). Bibliajj Dios pachpaw uka marka contra nuwasïna sasaw qhanañchi. Tunka jan waltʼäwinakampiw castigäna, qhepatjja Egipto markan reyiparus ejercitoparus Wila lamar qotanwa jiwarayäna (Salmo 136:15). Ukhamatwa Jehová Diosajj markap layku ‘guerran nuwasirïtap’ uñachtʼayäna (Éxodo 15:3, 4).\nJehová Diosajj janiw taqpach guerranak jan walit uñjkiti, ukaw kuntï Egipto marka contra lurkäna ukan uñjasi. Awisajj Israel markaparojj nuwasir sarapjjañapatakiw khitirïna. Amuytʼañataki, mä kutejja cananeonak contra nuwasipjjañapatakiw khitäna, jupanakajj sinti jan wali jaqenakäpjjänwa (Deuteronomio 9:5; 20:17, 18). Ukatjja, David reyirojj filisteonak contra nuwasiñapatakiw khitarakïna, ukat kunjamatsa atipjaspäna uksa yatiyarakïnwa (2 Samuel 5:17-25).\nBibliankir uka sarnaqäwinakajja, ¿kunsa uñachtʼayistu? Jehová Diosajj Israel markapar jan walinakat jarkʼaqañatakejja, guerran nuwasipjjañapatakiw jupanakar khitirïna, ukhamat cheqpach yupaychäwisa, markapasa jan chhaqañapataki. Kuntï Jehová Diosajj lurkän uk jichhajj kimsa toqet amuytʼañäni.\nKHITIS GUERRAN NUWASINI UK DIOSAKIW AMTÄNA. Diosajj israelitanakarojj akham sänwa: “Janiw jumanakati nuwasipkätajja” sasa. ¿Kunatsa ukham sispachäna? Dios pachpaw jupanak layku nuwasiñapäna (2 Crónicas 20:17; 32:7, 8). Kunjamtï qalltan yatjjataniwayktanjja, walja kutiw Diosajj markap layku nuwasïna. Ukampis awisajja, Suma Oraqe katuntañatakisa, jarkʼaqañatakisa, markaparuw guerran nuwasipjjañapatak khitirïna, ukampis Jupaw uk amtirïna (Deuteronomio 7:1, 2; Josué 10:40).\nKUNAPACHAS GUERRAN NUWASIPJJANI UKJJA DIOSAKIW AMTÄNA. Diosan servirinakapajja, kunapachas nuwasipjjani uk pacienciampiw suyapjjañapäna. Janiw amtapatak nuwasir sarapjjañapäkänti. Amtapatak guerran nuwasir sarapjjerïna ukhajja, Diosajj janiw uka guerran yanapkänti. Kunapachatï israelitanakajj amtapatak guerran nuwasir sarapjjerïna ukhajja, jan walinwa uñjasipjjerïna. *\nCananeonak contras Diosajj nuwaskchïnjja, Rahab warmimpir familiapampirojj qhespiyänwa\nDIOSAJJ JANIW KHITIN JIWAÑAPSA MUNKITI. Jehová Diosaw jaqenakar lurawayi ukat jakäwsa utjayaraki (Salmo 36:9, NM). Ukatwa jaqenakan jan jiwañap munkiti. Ukampis ñanqha lurañ munir jaqenakaw utji, jupanakajj mayninakar tʼaqhesiyaña ukat jiwayañ munapjje (Salmo 37:12, 14). Uka jan walinak tukjañatakiw Diosajj guerran nuwasipjjañapatak markapar khitirïna. Ukampis janïr uka markanakar tukjkasajja, ‘khuyaptʼayasirïtapsa’ ukat ‘jan jankʼak colerasirïtapsa’ uñachtʼayarakïnwa (Salmo 86:15, NM). Sañäni, janïr mä markampi nuwaskasajja, “nayraqatajj sumankañjjatwa parlapjjäta” ukhamata uka markajj jan wali luräwinakap jaytapjjañapataki, ukat jan nuwasiñataki sasaw säna (Deuteronomio 20:10-13). Ukhamatwa Diosajj ‘qhoru jaqen jan jiwañap munatapa, jan ukasti arrepentisipjjañap’ munatap uñachtʼayäna (Ezequiel 33:11, 14-16). *\nKunjamtï yatjjataniwayktanjja, Diosajj nayra tiemponjja, jan walinaka ukat tʼaqhesiñanak chhaqtayañatakiw guerranak utjayirïna. Ukampis kunapachasa ukat khitinakasa guerran nuwasipjjani ukjja, Diosaw amtirïna. Ukampis ¿Diosajj guerran nuwasiñ walti munpachäna? Janiwa, Jupajj ñanqha lurañanakjja, wal uñisi, ukwa kuntï lurkäna ukampejj uñachtʼayistu (Salmo 11:5). Ukampis nayrïr patak maranakan ¿janit ukham amuyjjpachäna?\n^ tʼaqa 7 Mä kutejja, israelitanakajj Diosar jan istʼasaw amalecitanakampi, cananeonakampi amtapatak nuwasir sarapjjäna, ukampis atipjataw uñjasipjjäna (Números 14:41-45). Walja maranak qhepatjja, Josías reyejj amtapatak guerran nuwasir sarasajja, jakäwip kun aptʼasïna (2 Crónicas 35:20-24).\n^ tʼaqa 8 Cananeonakampi janïr nuwaskasajja, israelitanakajj janiw sumankañjjat jupanakar parlapkänti. ¿Kunatsa? Jupanakarojj 400 maranakaw jan wali luräwinakap jaytañapatak tiempojj churatäna. Ukampis israelitanakajj nuwasir sarapkäna ukhajja, jukʼamp jan wali qhoru jaqenakaw tukjjapjjäna (Génesis 15:13-16). Ukatwa jupanakarojj qʼal tukjasiñapäna. Ukampis khitinakatï jan wali luräwinakap jaytapkäna ukanakajj janiw jiwayatäpkänti (Josué 6:25; 9:3-27).\nJehová Diosatakejj taqeniw wali wakiskirïpjje, ¿kunjamsa Rahab warmin sarnaqäwipajj uk uñachtʼayistu? ¿Kunsa iyawsäwipat yateqsna?\nNAYRÏR PAGINAN PʼEQEÑCHÄWIPA ¿Kunjamsa Diosajj guerranak uñjpacha?\nNAYRÏR PAGINAN PʼEQEÑCHÄWIPA Nayra tiempon ¿kunjamsa Diosajj guerranak uñjäna?\nNAYRÏR PAGINAN PʼEQEÑCHÄWIPA Nayrïr patak maranakan ¿kunjamsa Diosajj guerranak uñjäna?\nNAYRÏR PAGINAN PʼEQEÑCHÄWIPA Jichha tiempon ¿kunjamsa Diosajj guerranak uñji?\nBIBLIAT YATJJATASAW NAYRA JAKÄWINAKAPJJA JAYTAWAYAPJJE Wali sumsa jakaskirista ukham amuyasiyäta\nJUPJAM IYAWSÄWINÏPJJAÑÄNI ‘Jupajj Tatit toqenjja mä suma wawänwa’\nText Aka archivonakanwa qellqatanak apaqasma YATIYAÑATAKI Noviembre 2015 | ¿Kunjamsa Diosajj guerranak uñjpacha?\nAudio Aka archivonakanwa grabacionanak apaqasma YATIYAÑATAKI Noviembre 2015 | ¿Kunjamsa Diosajj guerranak uñjpacha?\nNoviembre 2015 | ¿Kunjamsa Diosajj guerranak uñjpacha?\nYATIYAÑATAKI Noviembre 2015 | ¿Kunjamsa Diosajj guerranak uñjpacha?


28. Perú markana Constitución sutinchata jach’a kamachinaka, Derechos Humanos kamachinaka phuqasiñapataki ukata chiqaparu uñjata utjasiñataki | Acuerdo Nacional\nInicio > Políticas de Estado del Acuerdo Nacional > Políticas de Estado > Políticas de Estado – Aymara > III. Competitividad del País > 28. Perú markana Constitución sutinchata jach’a kamachinaka, Derechos Humanos kamachinaka phuqasiñapataki ukata chiqaparu uñjata utjasiñataki\n28. Perú markana Constitución sutinchata jach’a kamachinaka, Derechos Humanos kamachinaka phuqasiñapataki ukata chiqaparu uñjata utjasiñataki\nTaqi jaqitaki justicia chiqaparu phuqasiñapawa sartayasiskarakini, ukhamata jani khitisa inapacha wayunaqatañapataki. Ukatakisti Poder Judicial uka mayacht’äwisa kunatakitixa utt’ayatäki uka amtañampiwa sartasini, janiwa khitisa ukaruxa munataparu apnaqkaniti, qullqisa yaqha churataskarakiniwa. Ukhama amtäwinaka phuqañatakixa uka kamachinakarjama jucha t’aqañanaka ukhamaraki pampa jaqinakana jucha t’aqañanaka tuqita saranakapampi suma purapata arusthapïwinakaxa mayachthapisini.\nTaqi jaqitaki Justicia kankañana utjañawa ch’amanchasiskarakini, ukhamata uka Poder Judicial sutinchata jach’a mayacht’äwisti yaqha qullqini, yaqha amuyumpi ukata jani khitina waynaqata chiqaparuwa juchanaksa t’aqaskarakini, ukampinsa uka jach’a macht’äwixa pampa jaqinakana jucha t’aqäwinakampisa suma mayacht’asiskarakini. Ukhamarakiwa, Perú marka uka Constitución jach’a kamachinakaparjama ukata Tratados Internacionales sutinchata anqäxa markanakampi arusthapita amtäwinakarjama sartäwinakawa arktasiskarakini.\n(a) Estado taypita taqi markachirinakaru yanapt’aña layku uka Poder Judicial, Ministerio Público, Consejo Nacional de la Magistratura, Tribunal Constitucional ukhama sutinchata jach’a juchanaka t’aqiri mayacht’äwinaka taypita, jupanakana yaqhätapa yäqasa, jani khitina munataparu waynaqasa, ukata jani qullqinakapsa uñch’ukisa, chiqaparu juch’a t’aqañanakawa sartayasiskarakini.\n(ch) Jach’a juchanaka t’aqiri jach’a p’iqiñanakasa suma qhana utt’ayataskarakiniwa, ukhamata jupanakaxa suma yäqatapxarakini, yatiñanakapasa aliqata ch’amanchatarakiniwa.\n(h) Pampa jaqinakana ukata Poder Judicial taypinakana jucha t’aqäwinakasa suma purapata yäqasa, khuskhachäwi kankañampi, kunaymana saranaka yäqasa, kunatixa sapa mayninsa lurañapaxa wakïski ukanaka kuna suma amuyasawa, uka paya jucha t’aqäwinakaxa nayraru sarantayataskarakiniwa.\n(i) Jani jucha jakisa sarnaqäwinakasa aliqata suma awatitaskarakiniwa, Juez de Paz sata juchanaka t’aqiri p’iqiñanakasa chhijlläwinaka taypita utt’ayatarakiniwa.\n(k) Juchanchasiri jaqinakarusa chiqaparu sumthapiyasa, arxatasa, ukhamarusa suma arjasa kunawa uka juchanchasitanakapa tuqita yatiyäwinakasa wakicht’ataskarakini.\n(l) Perú marka Constitución jach’a kamachinakarjamawa uka chiqaparu jucha t’aqäwinakasa ukhamaraki jucha t’aqäwinaka apnaqañasa sartayasiskarakini ukata suma yatiyataskaniwa. Uka pachparakiwa uka Derechos Humanos kamachinakasa suma yäqataskaniwa, khitinakati uka kamachinaka taktasina sarnaqäpki jupanakarusa wali wayxatataniwa.\n(ll) Jucha t’aqäwinaka chiqaparu apnaqäwinakasa, jaqinakaru kunatixa wakïski ukanaka suma yäqasa, jani chiqaparu jucha t’aqäwinaka chhaqtayäwinakasa, taqi markachirinakana arxatäwinakapampi aliqata suma qhawataskarakiniwa.\n(m) Defensoria del Pueblo sutinchata jaqinakata arxatasiri mayachäwinakasa taqi chiqa markanakana suma nayraru sartayasiskarakiniwa.\n(n) Poder Judicial jach’a juchanaka t’aqaña mayachäwisa aliqata suma qhawataskarakiniwa.


Human Rights · Achuqa phaxsi, 2011 · Global Voices Aymarata\nHuman Rights · Achuqa phaxsi, 2011\nMara t'aqa phaxsi 2017 3 Qillqatanaka\nTaypi sata phaxsi 2015 3 Qillqatanaka\nSata qallta phaxsi 2015 3 Qillqatanaka\nQasäwi phaxsi 2013 3 Qillqatanaka\nMara t'aqa phaxsi 2012 5 Qillqatanaka\nQasäwi phaxsi 2012 2 Qillqatanaka\nChinuqa phaxsi 2012 4 Qillqatanaka\nWillka kuti phaxsi 2011 2 Qillqatanaka\nLlamayu phaxsi 2011 3 Qillqatanaka\nQasäwi phaxsi 2011 3 Qillqatanaka\nIsturyanaka Aka tuqita Human Rights Ta Achuqa phaxsi, 2011\nGaddafi: Jiwayañampiw Axsaräyi\nMedio Oriente & Norte África29 Achuqa phaxsi 2011\nMuammar Al Gaddafi uka dictador jaqixa, martis uruxa telivision estatal tuqiw markachirinakaru arsutayna, ukanxa kulirat kankañap uñicht’ayasitayna, ukjamarak khitinakatix mark apnaqirinakaru saykatapki ukanakar axsarayasina. Akjam...\nPanamá: Minerutuq Kamach Chikatpachaw Jaqukipatani\nLatin America29 Achuqa phaxsi 2011\nMark irpirix Ricardo Marinelli, jichharmanthix sawataynäwa, aka kamachix chikatpach chhaqayataxaniw sasina, aka kamachi kimsaqallqux (8) mayjt’aykix aka codigo minerutuqiru. P'arxtawix redes sociales tuqinx janiw uñt'ayatakatanati.\nBahréin: Ch'axwawin Jiwapki Uka Uru Amtasa\nMedio Oriente & Norte África9 Achuqa phaxsi 2011\nUrurüru (viernes) 25ni anata phaxsin Ch'axwaw urjama chhijllatawa, ch'axwawin jiwapk ukanakar amtasa,14ni uru anata phaxsin 2011ni maranw qalltawapxi.\nBahréin: Yatiñ Utan Qhurut Arsusiwinaka (Vídeos)\nMedio Oriente & Norte África8 Achuqa phaxsi 2011\nNayrïr willküru achuqa phaxsin walja yatiñ utanakatw secundariankir yatiqirinakan p'iqinchat jilïr mallku kuntr sartasipxi. Chach warm yatiñ utanakata, Isla markata, Hamad, Jidhfs markanaka,Glorieta Perla (Lulu)...\nMedio Oriente & Norte África6 Achuqa phaxsi 2011\nMä jamuqax waranq tweets ukharüwa, kunapachatix aka Egipto markanx Twitter jark’antawapxi ukhax jan kuna unxtasiwinakat yatiyañatakiwa.


Aymara, Dramas: Piece 159 – Jupa pachpaw ucar jalanti 4 | Waters of Life for Children\nHome -- Aymara -- Perform a PLAY -- 159 (Whoever digs a hole 4)\n159. Jupa pachpaw ucar jalanti 4\nAmán, ajjtañ jakejja, niyaw liwitat-ti. Janiw cunapachas ancha enemigoparojja uqham jach’añchañjja amuycänti, Mardoqueoru, takpach marca nayrakatana. Jaychcatañwa, juc’amp munänjja. Jupar uqhamarac takpach judionacaru jaychcataña take qhitinacatejj Persian jacapcäna ucanacaru.\nJan jacquïr Diosampiw ucanac amtatayna, qhititejj marcaparu munasi uqhamarac imasiraqui.\nAmanatejj cunatejj pascpachän yatispänjja… Ucampis Amanajj jach’aw tucutayna jawsatäsin reyimp mankasiñataqui.\nReinajj jawsatanacaparuw suyascäna. Palacionjja janiw qhitis Mardoqueon uywat phuchhapätapjja yatipcänti. Uca arumajja reyijj mä regal churañ munascäna.\nRey: “Reina Ester, ¿Cunas munastam? Chicat marcajj-jjamawa churirisma.”\nEster: “Nayan reyijja, jacañajj perdonita, nayaru uqhamarac take judionacaru. Mayniw jiwayañ munapjjetu uqhamarac tucjaña.”\nRey (sorprendido): “¿Qhitisa? ¿Cawcanquisuca jakejja?”\nEster: “Enemigojja uqhamarac nanac contrajja aca phiru Amanawa.”\nReyijj culirat jut’upinïnwa. Amanajj jacañapat art’asïna. Inaquïnwa. Sirvirinacapajja nayrap pichuntapjjäna ucat jaychcatañaruw apapjjäna. Amanajj Mardoqueotac jupapachpa jaychcataña waquichcataynajja ucaruw jiwi.\nNiña: “Uqhampiniw, qhititejj yakhanacataqui orak allquejja, jupa pachpaw ucar jalanti.”\nAmanajj janiw kallta judionacar tucjañ muncän ucacänti, ucampisa janiraquiw tucusïwiquisa. Ucampisa Diosajj marcaparojj imänwa uqhamarac imaraquiniwa. Diosajj inaruw ñankha amta tucuyi.\nJudionac marcatwa Jesús, Khespirisajja yuriñapäna, ucanwa Diosan amtapajja.\nCuntejj Diosajj muni ucaw pasani. Asuero reyijja amparapancaraquïnwa.\nRey: “Reyin ordenapa: Take marcajjänquir judionaca arjjatasipjjpan uqhamarac enemigonacapar jiwayapjjpan.”\nReyin mensajeronacapajj machak ley jach’a t’ijur caballonacata takpach marca provincianacaruw yatiyapjjatayna. Amanajj, judionacan enemigopajja, 13 uru 12 phajjsinwa takpach judionac jiwayatäñap amtatayna. Ucampis ucürujja cusisiñ urüw tucjjatayna, judionaca takpach enemigonacaparuw atipjapjjatayna.\n14 urujja atipäw-wa fiestachapjjäna. Judionacajj regalasipjjataynawa maynit maynicama, uqhamarac pobrenacaruw mank churapjjäna.\nLlaquisiñajja cusisiñaruw tucjjäna. Diosajj Israel marcaparuw ajllisitayna ucatjja imataynawa. Tucusïwijja Diosatapiniwa.\nUñstirinaca: Parliri, rey, Ester, niña\nPage last modified on October 08, 2018, at 02:36 PM | powered by PmWiki (pmwiki-2.2.140)


Global Voices Aymarata · 17 Achuqa phaxsi 2013\nIsturyanaka Ta 17 Achuqa phaxsi 2013\nAnqäx Markanakamp Sumankäwinakamp Sijurirarampi\nCitizen Media17 Achuqa phaxsi 2013\nMarkanakan sumankäwinakapamp anqäx tamachäwinakampix aka uraqpachan jakirinakaruw p'arxtayapxi. Akanakax sijuriraratakis pulitikatakis qulqitakis jakañäwjatakis ukat yaqhanakampitak kunaw wali askipxi.\nHugo Chavez-an Jiwxatapa\n2013 maran achuq phaxsin 5 ur saraqatanxa, Hugo Chávez Frías, Venezuela jilïr irpiriw 58 mar phuqkas jiwxi. 2010 marat Chávez-ax kansir usumpitayna. Wasitat ajllitatxa, usupaw maymar taypi sat phaxsin jan utt'asiykänti. EE.UU. ukan jupax sinti k'umisirjam uñt'atänwa, ukat Latin America-n iskirtankirjamaw wali ch'amamp nayrar sartarakïna. The man dies and the...\nJiwasax Africankir kartinalaw Papa Benedicto XVI lant mantan sasaw lup’iyätana, ukat Steve Sharra-mp Abdoulaye Bah-ampiw aruskipt’ana, jupanakax Africankiripxänwa, aka uraqpachan jakirinakax walpin akatuqit yatiyäwinak suyt’apxarakïna, ukat kunats kartinalanakax kunklawin wuliwuljam anatapxpachäna.\nMachaq papa, Jorge Bergoglio, argentina markata\nLatin America17 Achuqa phaxsi 2013\nCibernautanakax latinoamericano uksanx mä argentino Tataw Iglesia Catolica ukan irpxarun sasin yatisinx makiw p'arxtapxi.


Josué 8 - Holy Bible [Aymara Bible 1997] - (Jos 8)\nDiosajj Josué chacharojj sänwa: “Jan jumajj ajjsaramti ni sustjasimsa. Ejercitomampi saram ucatsti Hai sat marcaru t'unjanim; nayaw amparamaru churäma Hai marcan reyipsa, take marcapsa uqhamaraqui take orakepsa. Marcapasa, orakenacapasa jumancaniwa.\nJumasti cunjämtï lurta Jericó marcampejja uca quipca luraraquïta Hai marcarojja uqhamaraqui reyiparusa. Acamänsti jumanacaw take yänacap jumanacataqui apasinjjapjjäta, uqhamaraqui animalanacapsa. Jichhajj waquichasimay Hai marcaru acatjamat khepäjjat t'unjañataqui” sasa.\nJosué chachasti wali sum waquichasïna takpach ejercitopampi Hai marcaru sarañataqui, ucatsti quimsa tunca waranka ch'aman jakenac ajllïna, jupanacarusti arumaraquiw qhitäna aqham sasa:\n“Jumanacasti marca khepäjjaruw imantasipjjäta, janiraquiw sinti jayarus sarapjjätati, ucatsti suma waquicht'ataw suyapjjäta marcar t'unjañataqui.\nNayasti chicat jakenacampiw marcar jac'achasinï, ucatsti marcanquir jakenacatï nanacar mistunisin jiwayañ munapjjetan ucqhajj, nanacajj nayranacap jaltjjapjjä, cunjämatï pasïrinjja lurapcän uqhama.\nJupanacasti nanacan jaltatajj uñjasajj, khepanacajjat arctanipjjetani, ucatsti amuyapjjaniw cunjämatï nayranjja jaltapcäyät uqhama.\nUcapachaw jumanacajj mistunipjjäta cawqharutï imantasipcta ucqhata, ucatsti marcar mantasin t'unjapjjäta, Diosasasti amparanacamaruw uca marcjja catuyapjjätam.\nCunapachatï jumanacajj marcaru t'unjapjjäta, ucqhajj ninampiw phichhantapjjäta, cunjämatejj Diosajj sapjjtam uqhama. Nayaw aca arunac sapjjsma” sasa.\nUcatsti Josué chachajj sarapjjam sasaw säna ejercitoparojja, jupanacasti uqhamaw sarapjjäna Betel sat marcampi Hai sat marcampi chekäwjar imantasiri; Josué chachasti campamento chekaruw kheparjjäna, take jakenacamp chicaw ucan arumajj ucancaraquïna.\nKhepärmanthisti Josué chachajj wali alwat sartasïna, takpach ejercitopar aruntasina, ucatsti take jakenacampiw nayrar saräna janc'aqui Hai sat marcar t'unjañataqui.\nJosué chachasti ejercitopampejj marcaruw nayräjjat jac'achasïna, marca amstäjjaruraquiw purintapjjäna, vallesti jupanacampi marcampi taypincaraquïnwa.\nJosué chachajj pheska waranka jakenacaruw imantäna Betel marcampi Hai marcampi chicäwjaru, inti jalanta tokeru,\nIsrael marcan ejercitopajj payaru t'akjtatänwa, mayasti marcat amsta tokena, mayasti inti jalanta tokena, Josué chachasti uca arumajj chica vallecamaw sararaquïna.\nCunapachatejj Hai marcan reyipajj uqham pasascatapa uñjasajj, janc'aquiw jupajj takpach ejercitopampi Israel marcar jicjjatañatac saräna Jordán jawir tokeru, jan mayni israelitanacan marca khepäjjar imantasipjjatap yatisina.\nJosué chachajj jakenacapamp chicajj atipjatjamaw jaltjjapjjäna Hai jakenacan nayrapa wasara thaquinjama.\nUqham uñjasinjja take Hai marcanquir jakenacaw israelitanacar alist'apjjäna khepata, uqham Israel marcar arcasajj Hai sat marcatjja sinti jayaruw saranucupjjäna.\nJaniw mä jakes Hai marcanjja kheparcänti, takeniw israelitanacar arcapjjäna, ucatsti marcaparojj jan arjjatirini apanucuwayapjjäna.\nUcatsti Diosajj Josué chacharojj aqham sänwa: “Jichhasti aca marcarojj t'unjayam, nayaw quipca amparamar catuysma” sasa. Josué chachasti marcarojj t'unjayänwa.\nUcatsti cawquïri ejercitotï inti jalanta toker imantasipcän ucanacajj mäquiw mistunipjjäna; marcar mantasin t'unjapjjäna, uqhamaraqui ninampis phichhantapjjäna.\nCunapachatejj Hai marcanquir jakenacajj khepa toker uñtasinipjjän ucqhajj, marcapajj ninaw naqhascäna jiwk'esti chica alajjpachcamaw maqhatäna, janiraquiw jupanacajj cawqharus jaltañ puedipcänti, cawquïri israelitanacatï wasar toker sarapcän ucanacajj cutt'anisinjja jupanacaruw cutjjatapjjaraquïna.\nJosué chachajj uqham Hai marcaru jakenacapan t'unjasquir uñjasajj uqhamaraqui nina akasquir uñjasasa, khepa tokeru cuttanisinjja Hai marcanquir jakenacaruw t'unjaraquïna.\nUcjjarusti Hai marcanquir jakenacajj israelitanacan ejercitop taypiru muyuntataw uñjasipjjäna jan cawcsarus jaltañjamäquipanjja, takeniraquiw jan maynini jiwarapjjäna.\nHai sat marcan reyiparusti janiraquiw jiwayapcänti; catuntawayasinjja Josué chachan nayrakataparuw irpapjjäna.\nUcjjarusti cawquïri jakenacatï jupanacaru khepat arcanipcatayna ucanacarojj takeniruw espadampi jiwarayapjjäna, uca lurasinjja israelitanacajj Hai marcaruw cutintanipjjäna cawquïrinacatï marcar kheparapcatayna ucanacar jiwarayañataqui.\nUca urusti tunca payani waranka jakenacaw Hai marcatjja jiwarapjjäna take chachanaca uqhamaraqui warminacasa.\nJosué chachasti k'ala uca marcan jakenacar tucjañcamaw arupampi phokhäna.\nIsraelit jakenacajj take Hai marcan uywanacapa, uqhamaraqui utjirinacapa catuntasipjjäna, cunjämtï Diosajj Josué chacharojj siscäna uqhama.\nJosué chachasti Hai marcarojj ninampiw phhichhantäna jan cuna jilt'ayasa, cunjämatï jichhürcama uñjasisqui uqhama.\nHai marcan reyiparusti mä kokaruw cuncata warccatayäna jayp'ucama, cunapachatejj intejj jalantjjän ucapachaw amayapjja kokat apakayanïna, marca mantañar uchasinjja kalanacampiw amayap patjjaru uchayäna. Uca kala montonajj jichhürcamaw ucancasqui.\nUcatsti Josué chachajj mä altar Israelan Dios Tatitupataqui Ebal kolluna luräna,\ncunjämatï Moisesajj israelitanacar siscäna, uqhamaraqui pachpa Moisesan libropansa kellkatäqui: “Janiw nayan altarajjajj cunampi luratäcaspasa, jan ucasti kalanacat lurataquïniwa” sasa. Ucatsti israelitanacajj uca altarjjarojj uywanac jiwayasinwa sacrificionac Diosaru loktapjjäna, uqhamaraqui Diosampi wastat sumancthapipjjäna.\nUcjjarusti Josué chachajj altar lurat kalanacarojj Moisesan kellkatanacap amparapampi kellkäna, take israelit jakenacan uñjcata;\ntake israelit jakenacaraquiw Diosan arcap thiyaru tantachasipjjäna, yakha marcat purinir jakenaca, jach'a amuyt'an jakenaca, juezanaca, uqhamaraqui levita sacerdotenacas Diosan arcap apt'asita. Diosan bendicionap catokañataquejj payaru t'akjtatäpjjänwa, mä chicat jakejj Gerizim sat kollu thiyana, mayninacasti Ebal sat kollu thiyanaraqui, cunjämatï Moisesajj ewjjawaycäna uqhama.\nUcjjarusti Josué chachajj Diosan leyipatjja leet'änwa bendición arunaca uqhamaraqui maldición arunacsa.\nJosué chachajj take arsüwinac leet'äna, cawquïri arunactï Moisesajj jaytcäna ucanaca, take Israel marcaru, warminacaru, wawanacaru uqhamaraqui jaya toket jutir jakenacarusa.


Argentina: Buenos Aires markan indijinanakax jakasipk ukxat waraqat qilqt’atawa · Global Voices Aymarata\nJaqukipäw uñt'ayata/apkatata 15 Qasäwi phaxsi 2012 7:08 GMT\nAka blog ullart'apxañäni Español, Malagasy, Français, عربي, Português, македонски, বাংলা, Italiano, 繁體中文, Shqip, 简体中文, Ελληνικά, English\nAka post qilqatax Indígenanakan derechunakapxtawa.\nRuna Kuti qilqataxa, jach’a markan jakasir Indígenanakax pusi indijina markatw uñt’ayapxistu, Buenos Aires markanw jakapxi, ukatx khitipxis uka uñt’ayasiña, saräwipax kunjamasa ukatx mä chiqankxañ mayt’apxi.\nQilqatax Buenos Aires markan indijinanakax jakasipki ukxatawa. Sarnaqäwinakapxat ukhamarak kunjam uywatapxans ukanakaw arst’apxi: yaqhipanakax kipka jakäwiparjamax janiw uñjatapkanti, kunalaykuti awkinakapax janiw jisk’achatañanakap munapkanti, ukatwa jani arupats saräwipats yatichapakanti. Jupanakax saräwinakapat amthapisipxana ukatw jan p’inqasis wali kusisita jakasipxana.\nRuna Kuti, jach’a markan indígenanaka , Paola Castaño ukat Dailos Batista Suárez jupanakat chiqancht’atawa, cinetuqin festivalax utjik ukan chikancht’asipxiriwa, walja jaqir puriñatakix Creative Commons uka licenciarjam lurt’atawa. Post 12n uru achuqa 2012n maratx uñt’ayiwa:\nJichhürux amtkay urunktanwa, jichhürux Runa Kuti waraqatax taqpachaw uñt’yataxi, jach’a markan jakasir indijinanaka” uñjapxasmawa ukatx yaqhanakar uñt’ayarakismaw ukhamat sarnaqäwinakapax yaqhanakar puriñapataki.\nVimeo ukaruw apakatapxta, ukhamat uñjasma, jan ukax apaqarakismawa. Aka luräwix uraqpachan Buenos Aires markan indijinanakax jakasipki ukxat uñt’apxañapataki.\nTráiler del documental ukax ingles arun taqpachaw subtitulataxi, ukatx yaqha arunakan taqpach waraqatan subtitulacionamp yanapt’asiñap suyt’aski.\nAka post qilqatax Indígenanakan derechunakapxatawa.


Hebreos 10 - Holy Bible [Aymara Bible 1997] - (Heb 10)\nMoisesan leyinacapajj mä ch'iwjamaquïnwa, take cunanacatejj utjañapäcatayna ucanacatjja, janiw cunjämäñapäcäntejj uqhamäcataynati. Uqhamajj uca leyejj janipï k'omachcaspatejja Diosar jac'achasirinacarojja, sapa mara uca sacrificionac churasquipansa.\nLeyitejj k'omachaspajja, uca sacrificionacajj janiw loktascjjaspati, uca loktirinacajj mä cut k'omachatäspajja, janiw juchanjam amuyascjjapjjaspati.\nUcatsipan take uca sacrificionacajja, sapa mara jucha luratanacapat amtasiyañataquiw asqui.\nToronacan, cabritonacan wilapasti janiw cunapachas juchanacjja apakcaspati.\nUcatpï Cristojj acapachar mantanisinjj Diosarojj sänjja: “Janiw jumajj animalanacan sacrificionacapjj muncjjtati, ucatwa nayataquejj aca cuerpojja waquichtajja.\nSacrificion loktat animalanacas janiw munascjjtamti, ni jucha apaker sacrificionacasa.\nUcatwa sista: ‘Dios, nayawa juman munañama phokher jutta cunjämatejj nayjjat libron kellkatäqui uqhamarjama’ ” sasa.\nNayrakatajj siwa: “Janiw Diosajj munquiti, janiraquiw jupatacjamäquiti sacrificionacajja, animalanaca loktasïwinacasa, ni jucha apakañatac naqhat sacrificionacasa,” leyejj uqhamar phokhañaw sisquipansa.\nUcatsti saraquiwa: “Oh Dios, acajj juttwa juman munañama phokhañataqui” sasa. Ucajj sañ muni, apakam uca sacrificionaca, ucatsti aquïri sacrificio uca lanti uscum.\nDiosajj jiwasarojj k'ollanaptayistuwa Cristo Jesusan Diosan munañap phokhatap laycu, mä cuti wiñayatac jupa pachpa cuerpop sacrificiot loktasisa.\nTake judío sacerdotejj sapüruw sacrificio loktirïna, uca pachpa sacrificionacaracwa sapa cutis loktasipqui. Ucanacajj janiw cunapachas juchjja apakcaspati.\nUcatsti Jesucristojj mä cutiquiw wiñayataqui take juchanacat sacrificiot loktasiwayi, ucatsti Diosan cupëjjapan kont'asiraqui.\nUcanwa jichhajj suyasqui take uñisirinacapajj cayupar uchatäñapcama.\nMä sap ofrendampiquiw qhitinacatejj catuyasjje ucanacarojj wiñayatac k'omachjje.\nKollan Ajayuw ucjj yatiyistu, nayrakatasti siwa:\n“Jupanacamp uca arust'äwi lurcä ucajja, uca khepa urunacanjj aqhamäniwa, siw Tatitojja: “Arunacajj-jja chuymanacaparuw uscü, p'ekenacaparuw kellkantaraquï.\nJaniraquiw mayampi juchanacapatjj amtascjjäti, ni jan wali luratanacapatsa” sasa.\nUqhamapï cunapachatejj juchanacajj perdonatäjjejja, janiw juc'amp juchat ofrenda loktañajj waquiscjjeti.\nUcatpï jichhajj jilatanaca, Sinti Kollan Chekawjarojj jan ajjsarañampi mantjjsnajja Jesucriston wilap laycu,\nuca pachpa machak wiñay jacañ thac arcasina, cawquïrtejj cortin tok jupajj jist'ararapistu, ucasti sañ muni jupan pachpa cuerpop toke.\nJesusaw Diosan utapjjaru jiwasan jach'a sacerdotesajja.\nUcatpï Diosarojj jac'achasiñasajj take chuymampi, mä suma cheka iyawsañampi, jupaw chuymanacasjj k'omacharaqui jan juchani amuyasiñasataqui, janchinacasajj k'oma umamp jarekatäjjewa.\nCh'aman sayt'asipjjañäni, jan pächasisa, iyawsäwisanjja cuntejj suyt'ctan ucanjja, Diosasasti phokhaniwa cuntejj arsuwayquistu ucjja.\nThakañasaw maynit maynicama cunjäman yanapt'asiñasataqui munasiñanïñasataqui, uqhamarac suma luräwinac uñacht'ayasa.\nJaniraquiw tantachasïwinacasar janejj sarañasäquiti cunjämtejj yakhepanacajj jan sarapquiti uqhama, jan ucasti maynit mayniruw waytt'asiñasa, Tatitun jutäwipa jac'ancjjatapa yatisinsti juc'ampïñapawa.\nJan ucasti taripäwimpi, akquir ninampiquiw suyt'jjestu, Diosajj uñisirinacaparojj uqhamwa t'unjani.\nCunapachatejj maynejj Moisesan leyipjja jan yäkchejja, ucatsti pani jan ucajj quimsani testigojj jupa toke sayt'iri utjchi ucajja, jan sintisisa jiwayatawa.\nUqhamajj ¿cunja jach'a mutuñsa catokañapäni qhitinacatejj Diosan Yokaparu, uqhamarac wilaparus jisc'achapjje, munasir Diosan Ajayuparus jisc'achapjje ucanacajja? Uca wilaw arust'äwi cheka tucuyejja, ucampiraquiw jupanacajj Diosatac yakhachatäpjje.\nYatiractanwa Tatitun satapa: “Nayaruw wact'itu mutuyañajja, nayaw jupanacaru cutt'ayascäjja.” Ucatjj saraquiwa: “Tatituw marcaparu juchañchascani” sasa.\n¡Wali ajjsarcañawa jacquir Diosan amparaparu jalt'añajja!\nUcampis amtasipjjaraquimay nayra urunacamjja, cunapachatejj Diosan khanap catokapcäyäta, uqhamarac llamp'u chuymampi nuwasiñanacan t'akhesipcäyäta ucanacatjja.\nJumanacat yakhepanacajj wali tokjjata, chhojjriñchjataraquiw uñjasi takenin uñjcata, yakhepanacajj uca t'akhesirinacamp chicaw t'akhesipjjaraquïna.\nJumanacajj carcelanquirinacatjja sintisipjjäyätawa, cusisiñampiraquiw t'akhesipjjäyätajja cunapachatï utjirinacam aparapcäyätam ucqhajja, alajjpachanjja ucat juc'amp suma wiñayataquiraqui catokañanacama utjatapa yatisina.\nUqhamajj janiy iyawsañanacamjja chhaktayasipjjamtejja, uca iyawsañasti mä jach'a wajjt'äwi utjayani.\nKellkatajj siwa: “Sinti jac'apunëjjew qhititejj jutañapäqui ucan jutañapajja, janiw juc'ampi suycaniti.\nNayan catokat asqui jakejj iyawsäwip laycuw jacani; khepar cuttan ucasti, janiw jupat cusiscäti”, sasa.\nUcat sipan janiw jiwasanacajj khepar cutt'irinacäctanti, janiraquiw t'unjatäñan sarirïctansa, jan ucasti iyawsañaninacätanwa, uqhamatwa almasjja imasipjjtanjja.\nHebreos 1 / Heb 1\nHebreos 2 / Heb 2\nHebreos 3 / Heb 3\nHebreos 4 / Heb 4\nHebreos 5 / Heb 5\nHebreos 6 / Heb 6\nHebreos 7 / Heb 7\nHebreos 8 / Heb 8\nHebreos 9 / Heb 9\nHebreos 10 / Heb 10\nHebreos 11 / Heb 11\nHebreos 12 / Heb 12\nHebreos 13 / Heb 13